open-index/open-wikipedia-markdown huggingface dataset:
കൊടിയത്തൂർ

കോഴിക്കോട് ജില്ലയിലെ കൊടിയത്തൂർ ഗ്രാമപഞ്ചായത്തിലുള്ള ഒരു ഗ്രാമമാണ്‌ **കൊടിയത്തൂ‍ർ**. തിരുവമ്പാടി മണ്ഡലത്തിന്റെ കീഴിലാണ് ഈ ഗ്രാ‍മം വരുന്നത്. 

2011 ലെ കണക്കെടുപ്പ് പ്രകാരം ഇവിടുത്തെ ജനസംഖ്യ 29816 ആണ്. ഇതിൽ 14725 പുരുഷന്മാരും 15091 സ്ത്രീകളുമാണ്.

## പദോൽപ്പത്തി

*കൊടി കുത്തിയ ഊര്‌* എന്ന വാക്കിൽ നിന്നുമാണ്‌ പേരിന്റെ ഉൽഭവം. ഖാദിയാനി വിഭാഗവുമായി 1989 മെയ് മാസത്തിൽ നടന്ന മുബാഹാല കൊടിയത്തൂരിനെ ലോക ഇസ്ലാമിക ഭൂപടത്തിൽ എഴുതി ചേർത്ത സംഭവം ആയിരുന്നു. 

പ്രശസ്ത സ്വാതന്ത്ര്യസമര സേനാനായ മുഹമ്മദ് അബ്ദുറഹ്മാൻ കോടിയത്തൂരിൽ അന്തരിച്ചു. സാമൂഹ്യ പ്രവർത്തകനായ വൈകി ബി.പി.മോദൈഡൻ ഇവിടെ നിന്നും ഇവിടെയുണ്ട്. പടിഞ്ഞാറുള്ള കോടിയത്തൂർ പഞ്ചായത്ത് പടിഞ്ഞാറ് ചാത്തമംഗലം പഞ്ചായത്ത്, കിഴക്ക് കർസറി പഞ്ചായത്ത്, വടക്ക് മുക്കം മുനിസിപ്പാലിറ്റി. 

കേരളത്തിൽ കൊടിയത്തൂർ പഞ്ചായത്തിൽ ഉയർന്ന സാക്ഷരതാനിരക്കുകൾ രേഖപ്പെടുത്തിയിട്ടുണ്ട്. 2011 ൽ സാക്ഷരതാറിലെ ഗ്രാമീണ സാക്ഷരതാ നിരക്ക് 94.82 ശതമാനമാണ്. കേരളത്തിന്റെ 94.00 ശതമാനമാണ് സാക്ഷരതാ നിരക്ക്. കൊടിയത്തൂരിൽ 96.28 ശതമാനവും സ്ത്രീ സാക്ഷരതാ നിരക്ക് 93.43 ശതമാനവുമാണ്. 

## വിദ്യാഭ്യാസ സ്ഥാപനങ്ങൾ

* പൂക്കോയ തങ്ങൾ മേമ്മോറിയൽ ഹൈസ്കൂൾ (പി ടി എം എച്ച് എസ്)
*G L P സ്കൂൾ കാരക്കുറ്റി 
* ജി എം യു പി സ്കൂൾ കൊടിയത്തൂർ
* എസ് കെ യു പി സ്കൂൾ സൗത്ത്‌ കൊടിയത്തൂർ
* വാദിറഹ്മ ഇംഗ്ലീഷ് മീഡിയം സ്കൂൾ
* കഴുത്തുട്ടിപ്പുറായ ജി.എൽ.പി സ്ക്കൂൾ വെസ്റ്റ് കൊടിയത്തൂർ

## ഗതാഗതം
കുന്ദമംഗലം, മുക്കം, മാവൂർ, തിരുവമ്പാടി, താമരശ്ശേരി, ഓമശ്ശേരി, അരീക്കോട്, എടവണ്ണപ്പാറ എന്നിവിടങ്ങളിലാണ് കോടിയത്തൂർ റോഡ് മാർഗവും ബസ് റൂട്ടും ബന്ധിപ്പിച്ചിരിക്കുന്നത്. പടിഞ്ഞാറ് കോഴിക്കോട് നഗരവും വടക്ക് പടിഞ്ഞാറ് കുന്നമംഗലം പട്ടണവുമാണ്. ദേശീയപാത നമ്പർ 66 കോഴിക്കോട് വഴി കടന്നുപോകുന്നു, വടക്കൻ പരവതാന ഗോവ, മുംബൈ എന്നിവിടങ്ങളുമായി ബന്ധിപ്പിക്കുന്നു. ദക്ഷിണ തുറമുഖം കൊച്ചി, തിരുവനന്തപുരം എന്നിവിടങ്ങളിലേക്ക് ബന്ധിപ്പിക്കുന്നു. കിഴക്കേ ദേശീയപാത 22 ൽ ആദിവാരത്തിലൂടെ കൽപറ്റ, മൈസൂർ, ബാംഗ്ലൂർ എന്നിവിടങ്ങളിലേക്ക് ബന്ധിപ്പിക്കുന്നു. കോഴിക്കോട് ആണ് ഏറ്റവും അടുത്തുള്ള വിമാനത്താവളം. 27 കിലോമീറ്റർ ദൂരമുണ്ട് ഇവിടേക്ക്. ഏറ്റവും അടുത്തുള്ള റെയിൽവേ സ്റ്റേഷൻ കോഴിക്കോട് ആണ്

## ചിത്രശാല

പ്രമാണം:Kodiyathur nature.JPG|കൊടിയത്തൂരിൽ നിന്ന്
പ്രമാണം:Gmup-school.jpg|GMUP സ്കൂൾ
[...]


## അവലംബങ്ങൾ

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ഇരുമ്പുഴി

മലപ്പുറം ജില്ലയിലെ ഒരു ഗ്രാമമാണ് **ഇരുമ്പുഴി**. ആനക്കയം ഗ്രാമപഞ്ചായത്തിലാണ് ഈ ഗ്രാമം സ്ഥിതിചെയ്യുന്നത്. കടലുണ്ടി പുഴ ഈ ഗ്രാമത്തിനരികിൽക്കൂടെ ഒഴുകുന്നു. ചെറിയ മലനിരകൾകൊണ്ടും, ചെറിയ നദികൾകൊണ്ടും സമ്പുഷ്ടമാണ് ഈ ഗ്രാമം.  ഇരുമ്പുഴിയുടെ അടുത്ത് സ്ഥിതി ചെയ്യുന്ന റെയിൽവേ സ്റ്റേഷൻതിരൂർ റെയിൽവേ സ്റ്റേഷനും,വിമാനത്താവളം കോഴിക്കോട് വിമാനത്താവളവുമാണ്.

## നാമോൽപ്പത്തി
മലയാളത്തിലെ  ഇരുമ്പ് + തമിഴിലെ ഊഴി എന്നീ രണ്ട് പദങ്ങളിൽ നിന്നാണ് ഈ ഗ്രാമത്തിന് ഇരുമ്പുഴി എന്ന പേർ വന്നത്. ഇരുമ്പുഴിയിലെ മണ്ണ് ഇരുമ്പിന്റെ അംശം കൊണ്ട് സമ്പുഷ്ടമാണ്. 1834 മുതൽ ഇവിടെ ഇരുമ്പയിർ ഖനനം ചെയ്യപ്പെട്ടിരുന്നതായി പറയപ്പെടുന്നു. ഇരുമ്പയിർ കുഴിച്ചെടുക്കാനായി അയൽ സംസ്ഥാനങ്ങളിൽ നിന്നു തൊഴിലാളികൾ എത്തിയപ്പോൾ അവരിലൂടെ ഈ പ്രദേശം **ഇരുമ്പുഊഴി**യുടെ നാടായി അറിയപ്പെട്ടു. ഇരുമ്പുഊഴി പിന്നീട് ലോപിച്ച് ഇരുമ്പുഴിയായി മാറി.  

## ഭൂപ്രകൃതി
കിഴക്ക്കടലുണ്ടിപ്പുഴയും പടിഞ്ഞാറ്ആലിയാപറമ്പ് അതിരിട്ട ഇരുമ്പുഴി ആനക്കയം ഗ്രാമപഞ്ചായത്തിലെ 18 മുതൽ 23 കൂടിയ ആറ് വാർഡുകളെ ഉൾകൊള്ളുന്നു. വടക്കുഭാഗം പാപ്പിനിപ്പാറയും ആനക്കയവും, തെക്ക് മലപ്പുറം മുനിസിപ്പാലിറ്റിയുമാണ്. 

ചെറിയ കുന്നുകളും വിശാലമായ പറമ്പുകളും വയലുകളും ഇടകലർന്ന് കിടക്കുന്ന സ്ഥലമാണ് ഇരുമ്പുഴി. ഫലഭൂയിഷ്ഠമായ മണ്ണ്, ചെങ്കലിന്റെയും കരിങ്കല്ലിന്റെയും വലിയ ശേഖരം വഹിക്കുന്ന കുന്നുകൾ ഇരുമ്പിന്റെ അംശം കൂടിയതുകൊണ്ട് കറുത്തുപോയ മണ്ണുള്ള സമതലങ്ങൾ, ആർദ്രതയും ഫലഭൂയിഷ്ഠിയും ഒത്തിണങ്ങിയതിനാൽ തെങ്ങ്, കവുങ്ങ്, വെറ്റില, പച്ചക്കറികൾ എന്നിവ നന്നായി വിളയുന്ന പുഴയിറമ്പുകൾ എന്നിവ ഇവിടെ കാണപ്പെടുന്നു. 

ഇരുമ്പുഴിയിലെ ഏറ്റവും ഉയർന്ന കുന്നാണ്ആലിയാപറമ്പ്. ആലിയാ പറമ്പിനു തൊട്ടു താഴെ കരുവാഞ്ചേരി പ്പറമ്പും വടക്കും മുറിയിലെ പടിഞ്ഞാറ്റുമ്മുറിയുമാണ്. മഞ്ചേരിയിൽ നിന്നും മലപ്പുറത്തേക്കുള്ള റോഡ് ഇരുമ്പുഴിയിലൂടെ കടന്ന് പോകുന്നു. ഇരുമ്പുഴി പോസ്റ്റോഫീസ് ജംഗ്ഷനിൽ നിന്നും പടിഞ്ഞാറ് ഭാഗത്തേക്കുള്ള റോ‍ഡ് വടക്കുംമുറി വഴി പാപ്പിനിപ്പാറയിലേക്കും തുടർന്ന് മഞ്ചേരി, പൂക്കോട്ടുർ ​​എന്നിവിടങ്ങളിലേക്കും വഴി തുറക്കുന്നു. 

## ചരിത്രം

ഇരുമ്പുഴിലെ പ്രധാന നാടുവഴി കുടുംബങ്ങളാണ്  ചാലിൽ, പറമ്പൻ, പാലേമ്പടിയാണ്, കലയത്ത് ,കാക്കാമൂലക്കൽ. മച്ചിങ്ങൽ  അധികാരത്ത്, പെരീക്കാട്ട്, അമ്പഴക്കോട്ട് , കൊരമ്പ, മീനാട്ടുകുഴി, അവുഞ്ഞിപ്പുറം, കപ്രക്കാടൻ,വട്ടപ്പറമ്പിൽ,കൈതക്കോടൻ, വലിയാടൻ, പാലത്തിൻ കണ്ടത്തിൽ, കാഞ്ഞിരം പോക്കിൽ

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ചിഹ്നനം

ലിഖിതഭാഷയിൽ, വിവക്ഷിതം വ്യക്തമാക്കുന്നതിനായി വാക്യങ്ങളിൽ ചില അടയാളങ്ങൾ ഇടുന്നതിനാണ് **ചിഹ്നനം** എന്ന പറയുന്നത്. ഭാഷണത്തിലെ വിരാമങ്ങളെയും അനുതാനങ്ങളെയും എഴുത്തിന്റെ ഘടനയിലേക്ക് പരിവർത്തിപ്പിക്കുകയാണ് ചിഹ്നനം. അന്വയത്തിൽ സന്ദേഹത്തിന് ഇടകൊടുക്കാതിരിക്കുക എന്നതാണ് ചിഹ്നങ്ങളുടെ ധർമ്മം.  

അക്ഷരങ്ങൾ അക്കങ്ങൾ ഇവ ഒഴിച്ചുള്ളവയെല്ലാം ചിഹ്നനത്തിൽ ഉൾപ്പെടുന്നു. നിശ്ചിതചിഹ്നങ്ങൾക്കുപുറമേ വാക്കുകൾക്കിടയിലുള്ള ഇടം, ഖണ്ഡികാകരണം തുടങ്ങിയവയും ചിഹ്നനമാണ്. എഴുത്തിലെ ചിഹ്നങ്ങൾ സാധാരണയായി ഏതെങ്കിലും വർണ്ണത്തെയോ പദത്തെയോ സൂചിപ്പിക്കുന്നില്ല.

## പ്രാധാന്യം

ചിഹ്നഭേദം വാക്യത്തിന്റെ അർത്ഥത്തെ പാടേ മാറ്റാറുണ്ട്. ചിലപ്പോൾ വാക്യാർത്ഥം അസംബന്ധമെന്ന് തോന്നിക്കുംവിധം മാറാം:


ഓതി, നീണ്ട ജടയും നഖങ്ങളും
ഭൂതിയും ചിരതപസ്വിയെന്നതും
ദ്യോതമാനമുടൽ നഗ്നമൊട്ടു ശീ-
താതപാദികളവൻ ജയിച്ചതും


ഇവിടെ ‘ഓതി നീണ്ട ജട’ അന്വയത്തിൽ ക്ലേശമുണ്ടാക്കുന്നു. ‘ഓതി‘ എന്ന ക്രിയാപദം ശേഷിച്ച മുഴുവൻ വാക്യാംശത്തിനുമൊടുവിലാണ് അന്വയിക്കേണ്ടതെന്ന് അങ്കുശം വ്യക്തമാക്കുന്നു.

ഇംഗ്ലീഷിൽ ചില ഉദാഹരണങ്ങൾ നോക്കുക:
* "woman, without her man, is nothing," - "woman: without her, man is nothing,"
* "eats shoots and leaves" - "eats, shoots and leaves."
* "King Charles walked and talked half an hour after his head was cut off" - "King Charles walked and talked; half an hour after, his head was cut off".

ചിഹ്നനനിയമങ്ങൾ ഭാഷ, ദേശം, കാലം, സവിശേഷഭാഷണസമൂഹം എന്നിവയനുസരിച്ച് വ്യത്യാസപ്പെടുന്നു. വ്യക്തിയുടെ എഴുത്തുശൈലിക്കനുസരിച്ചും ചിഹ്നങ്ങളുടെ പ്രയോഗം ഭേദപ്പെടുന്നു. ഇന്റർനെറ്റ് സല്ലാപം, മൊബൈൽ സന്ദേശങ്ങൾ തുടങ്ങിയവയിൽ പല ആവശ്യങ്ങൾക്കായി ഇവ ഉപയോഗിക്കുന്നുണ്ട്.

## ചരിത്രം

## അവലംബം

## പുറത്തേക്കുള്ള കണ്ണികൾ

* Larry Trask: Guide to Punctuation   A helpful online resource
* ''Grammar, Punctuation, and Capitalization'' – a comprehensive online guide by NASA 
* Punctuation Marks in English: Clarity in Expression 
* Unicode reference tables:
**  General Punctuation
**  CJK Symbols and Punctuation
**  CJK Compatibility Forms
**  Small Form Variants
**  Halfwidth and Fullwidth Forms
* Ethiopic Script
രക്തത്തിലെ പഞ്ചസാര

[thumbnail|300px|The fluctuation of blood sugar (red) and the sugar-lowering hormone [insulin (blue) in humans during the course of a day with three meals. One of the effects of a sugar-rich vs a starch-rich meal is highlighted.]]
രക്തത്തിലെ പഞ്ചസാരയുടെ അഥവാ ഗ്ലൂക്കോസ് നില എന്നത് ഒരു സസ്തനിയുടെ രക്തത്തിലെ ഗ്ലൂക്കോസിന്റെ അളവാണ്. പക്ഷികളിലും ഉരഗങ്ങളിലും പഞ്ചസാരയുടെ വിഘടനരീതി സസ്തനികളിലേതിൽ നിന്ന് വ്യത്യസ്തമാണ്. ഉമിനീർ, ചവക്കൽ എന്നിവ ഇല്ലാത്തതിനാൽ ഇവയുടെ പാൻക്രിയാസ് ഗ്രന്ഥി സസ്തനികളുടേതിനേക്കാൾ വലുതായതിനാലാണ് ഇത്. സാധാരണ രക്തത്തിലെ ഗ്ലൂക്കോസ് നില, ഒരു മില്ലി ലിറ്ററിൽ  70mg മുതൽ 140 mg വരെ ആണ്. ഗ്ലൂക്കോസ് നില ക്രമീകരിക്കുന്നതിലെ പാളിച്ചകൾ ഹൈപ്പർഗ്ലൈസീമിയ (അമിതമായ നില), ഹൈപ്പോഗ്ലൈസീമിയ (കുറവായ നില) എന്നിവ ഉണ്ടാക്കുന്നു. അമിതമായ ഗ്ലൂക്കോസ് നില ഡയബെറ്റിസ് മെലിറ്റസ് (പ്രമേഹം) എന്നും അറിയപ്പെടുന്നു.
## അവലംബം

വർഗ്ഗം:ശരീരശാസ്ത്രം
വർഗ്ഗം:രക്തപരിശോധന
വർഗ്ഗം:പ്രമേഹം
അക്കം

[thumb|300px|The ten digits of the [Hindu-Arabic numeral system, in order of value.]]
thumb|300px|Glyphs used to represent digits of the Hindu-Arabic numeral system.
സംഖ്യകളെ സൂചിപ്പിക്കാൻ ഉപയോഗിക്കുന്ന ചിഹ്നങ്ങളെയാണ്‌ **അക്കങ്ങൾ** (digits / numerals) എന്നുവിളിക്കുന്നത്.

ഒരു സംഖ്യാസംവിധാനത്തിൽ, അതിന്റെ അടിസ്ഥാനസംഖ്യക്കു് തുല്യമായത്രയും **അക്കങ്ങൾ** കാണും. ആ സംഖ്യാ സംവിധാനത്തിലെ എല്ലാ സംഖ്യകളും ഈ അക്കങ്ങൾ വെച്ചായിരിക്കും എഴുതുക. ഉദാഹരണത്തിനു്, പത്തു് അടിസ്ഥാനമായുള്ള ദശമാനക്രമത്തിൽ 0, 1, 2, 3, 4, 5, 6, 7, 8, 9 എന്നിങ്ങനെ പത്തു് അക്കങ്ങൾ ഉപയോഗിക്കുന്നു. ഇതുപോലെ ദ്വീമാന സംഖ്യാക്രമവും, അഷ്ടമാന സംഖ്യാക്രമവും, പതിനാറു് അടിസ്ഥാനമായുള്ള സംഖ്യാക്രമവും നിലവിലുണ്ടു്.

ദശമാനക്രമമാണു്, പൊതുവേ ഉപയോഗിക്കപ്പെടുന്നതു്. എഴുതാനായി അക്കങ്ങൾ ഉപയോഗിച്ചു് തുടങ്ങുന്നതു് ഏഴാം നൂറ്റാണ്ടിലാണെന്നു് പറയപ്പെടുന്നു. ഇൻഡോ അറബിക് അക്കങ്ങളാണ് അന്ന്

ഉപയോഗിച്ചിരുന്നത് 

## മലയാളഅക്കങ്ങൾ
൦ - പൂജ്യം
൧ - ഒന്ന്
൨ - രണ്ട്
൩ - മൂന്ന്
൪ - നാല്
൫ - അഞ്ച്
൬ - ആറ്
൭ - ഏഴ്
൮ - എട്ട്
൯ - ഒൻപത്

## അവലംബം


വർഗ്ഗം:സംഖ്യകൾ
ബി (ഇംഗ്ലീഷക്ഷരം)

ലത്തീൻ അക്ഷരമാലയിലെ രണ്ടാമത്തെ അക്ഷരമാണ് **B**. ബീ() എന്നാണ് ഇംഗ്ലീഷിൽ‍ ഇതിന്റെ പേര്.
## ചരിത്രം
ഈജിപ്ഷ്യൻ ഹെയ്‌റോഗ്ലിഫിക് ലിപിയിലെ വീട്ടുതറയുടെ ചിത്രാക്ഷരത്തിൽ നിന്നായിരിക്കണം ഇതിന്റെ ഉല്പത്തി. പിന്നീട് ഫോണീഷ്യൻ അക്ഷരമാലയിൽ ഇതിന് രൂപഭേദം വന്നു. ഇതിൽനിന്ന് ഗ്രീക് അക്ഷരമാലയിലെ ബീറ്റയും ഇട്രൂറിയക്കാർ‍ വഴി ലത്തീൻ അക്ഷരമാലയിലെ B-യും പരിണമിച്ചുണ്ടായി.

## ആലേഖനം

## ധ്വനിമൂല്യം
ലത്തീൻ അക്ഷരമാല ഉപയോഗിക്കുന്ന ഒട്ടെല്ലാ ഭാഷകളിലും B നാദിയായ ദ്വയോഷ്ഠ്യസ്പർശത്തെ കുറിക്കുന്നു. എസ്റ്റോണിയൻ, ഈസ്ലാൻസ്ക, ചൈനീസ് ഭാഷകളിൽ B നാദിയല്ല. p-യുടെ ഇരട്ടിപ്പായി എസ്റ്റോണിയനിലും മഹാപ്രാണമായി ചൈനീസ് , ഈസ്ലാൻസ്ക ഭാഷകളിലും ഉപയോഗിക്കുന്നു. ഫിജിയൻ‍ ഭാഷയിൽ നാസിക്യരഞ്ജിതമാണ്‌ B. സുലു, ക്സോസ ഭാഷകളിൽ അന്തസ്ഫോടകമാണ്‌ ഈ അക്ഷരം. ഫിന്നിഷ് ഭാഷയിൽ പരകീയപദങ്ങളിൽ മാത്രമേ B ഉപയോഗിക്കുന്നുള്ളൂ. 
## കമ്പ്യൂട്ടിങ് കോഡുകൾ
യൂണികോഡിൽ വലിയക്ഷരത്തെ കുറിക്കാൻ U+0042ഉം ചെറിയക്ഷരത്തെ കുറിക്കാൻ U+0062ഉം ആണ് ഉപയോഗിക്കുന്നത്. ആസ്കീയിൽ യഥാക്രമം 66, 98 എന്നീ കോഡുകളും.

വർഗ്ഗം:ലത്തീൻ അക്ഷരമാല
അസൻസോൾ

ഇന്ത്യയിലെ പശ്ചിമ ബംഗാൾ സംസ്ഥാനത്തെ ഒരു വ്യവസായിക നഗരമാണ് **അസൻസോൾ**. (). കൽക്കരി ഖനനം ആണ് ഇവിടുത്തെ പ്രധാന വ്യവസായം. കൊൽക്കത്ത കഴിഞ്ഞാൽ പശ്ചിമ ബംഗാളിലെ രണ്ടാമത്തെ വലിയ നഗരമായ ഇവിടെ പത്തുലക്ഷത്തിലധികം ജനങ്ങൾ വസിക്കുന്നതായി കണക്കാക്കുന്നു. പശ്ചിമ ബംഗാളിന്റെ പടിഞ്ഞാറ് ഭാഗത്തായി വരുന്ന ഈ സ്ഥലം ബർധമാൻ ജില്ലയുടെ ഭരണപരിധിയിലാണ് വരുന്നത്.  

## അവലംബങ്ങൾ

## പുറത്തേക്കുള്ള കണ്ണികൾ

* Official site of Bardhaman District
* 



വർഗ്ഗം:പശ്ചിമ ബംഗാളിലെ പട്ടണങ്ങൾ
ഗുവഹാത്തി

ഇന്ത്യയുടെ കിഴക്കെ അറ്റത്ത് ആസാമിൽ ബ്രഹ്മപുത്രയുടെ കരയിൽ സ്ഥിതിചെയ്യുന്ന ഒരു നഗരമാണ് **ഗൌഹാത്തി** എന്നറിയപ്പെട്ടിരുന്ന **ഗുവാഹാത്തി** (ആസ്സാമീസ്:গুৱাহাটী}}. ആസാം സംസ്ഥാ‍നത്തിന്റെ തലസ്ഥാനമായ ദിസ്‌പൂർ ഗുവാഹാത്തിയിലാണ് സ്ഥിതി ചെയ്യുന്നത്. വടക്ക് കിഴക്കേ ഇന്ത്യയിലെ ഏറ്റവും വലിയ നഗരമാണ് ഇത്. ലോൿപ്രിയ് ഗോപിനാഥ് ബോർഡൊലോയ് അന്താരാഷ്ട്രവിമാനത്താവളം ഇവിടെയാണ് സ്ഥിതി ചെയ്യുന്നത്. അതിവേഗം വളർന്നു കൊണ്ടിരിക്കുന്ന നഗരം. 1972 ലെ കണക്കനുസരിച്ച് വെറും 2 ലക്ഷത്തിലധികം ജനങ്ങൾ ഉണ്ടായിരുന്ന ഇവിടെ ഇന്ന് പത്ത് ലക്ഷത്തിലേറെ ജനങ്ങൾ വസിക്കുന്നു. 

കിഴക്കേ ഇന്ത്യയിലെ ഒരു പ്രധാന വ്യവസായിക, വിദ്യഭ്യാസ നഗരമാണ് ഗുവാഹാത്തി. സുഖകരമായ കാലാവസ്ഥയും ഗതാഗത സൗകര്യങ്ങളും നിക്ഷേപകരെ ആകർഷിക്കുന്നു

## പുറത്തേക്കുള്ള കണ്ണികൾ

*Guwahati Municipal Corporation 
*Guwahati Archdiocese Home Page  
*The District of Kamrup
*The Government of Assam 

വർഗ്ഗം:ആസാമിലെ പട്ടണങ്ങൾ
രമേശ് സിപ്പി

ഒരു ഹിന്ദി ചലച്ചിത്രസം‌വിധായകനാണ്‌ **രമേശ് സിപ്പി** (ജനനം:1947 ജനുവരി 23 കറാച്ചി).ഹിന്ദി ചലച്ചിത്രത്തിലെ എക്കാലത്തെയും ഹിറ്റു ചിത്രങ്ങളിലൊന്നായ ഷോലെയുടെ സം‌വിധായകൻ എന്ന നിലയിലാണ്‌ രമേശ് സിപ്പി കൂടുതലായും അറിയപ്പെടുന്നത്. അദ്ദേഹത്തിന്റെ അച്ഛൻ ജി.പി. സിപ്പിയും ഒരു സം‌വിധായകനായിരുന്നു. മകൻ റോഹൻ സിപ്പിയും ചലച്ചിത്രസം‌വിധാന രംഗത്തുണ്ട്.

## ചലച്ചിത്ര ജീവിതം

ചെറുപ്രായത്തിൽ തന്നെ ചലച്ചിത്രരംഗത്തേക്ക് വന്നയാളാണ്‌ രമേശ് സിപ്പി.ഏഴു വർഷത്തോളം സഹസം‌വിധായകനായി ജോലിചെയ്തു.അദ്ദേഹത്തിന്റെ  സം‌വിധാനത്തിലുള്ള കന്നി ചിത്രം 1969 ൽ ഇറങ്ങിയ അൻ‌ദാസ് ആയിരുന്നു. ആ പടം വലിയ വിജയമായില്ലങ്കിലും 1972 ൽ സം‌വിധാനം ചെയ്ത സീത ഔർ ഗീത എന്ന ചിത്രം വൻവിജയം നേടി. 1975 ൽ അദ്ദേഹം സം‌വിധാനം ചെയ്ത ഷോലെ വൻ വാണിജ്യവിജയം മാത്രമല്ല നിരൂപക പ്രശംസയും നേടുകയുണ്ടായി. ഇന്നും ഹിന്ദി ചലച്ചിത്രത്തിലെ ഒരു മെഗാഹിറ്റായിട്ടാണ്‌ ഷോലെയെ ഭാരതത്തിലെ ചലച്ചിത്രപ്രേമികൾ വിലയിരുത്തുന്നത്. ഷോലെക്ക് ഇത്ര സ്വീകാര്യത നൽകിയത് അതിലെ ഖബ്ബർ സിംഗ് എന്ന വില്ലൻ കഥാപാത്രത്തെ അവതരിപ്പിച്ച അംജദ് ഖാന്റെ പ്രകടനമായിരുന്നു. ഷോലെയുടെ വമ്പൻ വിജയം രമേശ് സിപ്പിയുടെ മറ്റ് ചിത്രങ്ങൾക്ക് ലഭിക്കുകയുണ്ടായില്ല.

അദ്ദേഹത്തിന്റെ മറ്റു  പ്രധാന ചിത്രങ്ങൾ:"ഷാൻ"(1980),"ശക്തി"(1982),"സാഗർ" (1985),"അഖേല"(1991),"സമാന ദീവാന"(1995) എന്നിവയാണ്‌. "ബുനിയാദ്" എന്ന പേരിൽ ഒരു ടെലി സീരിയലും അദ്ദേഹം സം‌വിധാനം ചെയ്തിട്ടുണ്ട്. ഇന്ത്യാ-പാക് വിഭജനം വിഷയമാക്കുന്ന ഈ സീരിയൽ 1987 ൽ ദൂരദർശൻ സം‌പ്രേക്ഷണം ചെയ്യുകയുണ്ടായി.

ഫിലിംഫെയറിന്റെ "ബെസ്റ്റ് ഫിലിം ഓഫ് ഫിഫ്റ്റി ഇയേ‌ഴ്സ് അവാർഡ്" 2005 ൽ ഷോലെ നേടുകയുണ്ടായി.

അടുത്തകാലത്ത് അദ്ദേഹത്തിന്റെ മകൻ സം‌വിധാനം നിർ‌വ്വഹിച്ച "കുച്‌ ന കഹോ","ബ്ലഫ്ഫ് മാസ്റ്റർ" എന്നീ ചിത്രങ്ങളുടെ നിർമ്മാണം രമേശ് സിപ്പിയായിരുന്നു.

## അവലംബം

* 
## പുറം കണ്ണി
* 

വർഗ്ഗം:1947-ൽ ജനിച്ചവർ
വർഗ്ഗം:ജനുവരി 23-ന് ജനിച്ചവർ
വർഗ്ഗം:ഹിന്ദി ചലച്ചിത്രസംവിധായകർ
മുടിക്കോട്, മലപ്പുറം

മലപ്പുറം ജില്ലയിൽ ഏറനാട് താലൂക്കിൽ ആനക്കയം പഞ്ചായത്തിൽ പെട്ട ഗ്രാമമാണ് **മുടിക്കോട്**(ഇംഗ്ലീഷ് -Mudikkode). ആനക്കയം പഞ്ചായത്ത് പ്രാഥമികാരോഗ്യ കേന്ദ്രം, പന്തല്ലൂർ വില്ലജ് ഓഫീസ്, വടക്കുപറമ്പ് എം.എം.എൽ.പി സ്കൂൾ എന്നീ ഗവണ്മെന്റ് സ്ഥാപനങ്ങളും മറ്റു സ്വകാര്യ നഴ്സിംഗ് സ്ഥാപനങ്ങളും ഇവിടെ സ്ഥിതിചെയ്യുന്നുണ്ട്.

## ഗതാഗതം
തൊട്ടടുത്ത പട്ടണങ്ങളായ മഞ്ചേരിയിലേക്ക് പത്തും പാണ്ടിക്കാട്ടേക്ക് ആറും കിലോമീറ്റർ ദൂരമുണ്ട്. കരിപ്പൂർ വിമാനത്താവളം 32 കിലോമീറ്ററും പട്ടിക്കാട് റെയിൽവേ സ്റ്റേഷൻ 13 കിലോമീറ്ററും ദൂരെ സ്ഥിതിചെയ്യുന്നു. മഞ്ചേരി-പാണ്ടിക്കാട്‍ മലയോര പാതയാണ് ഗ്രാമത്തിലെ മുഖ്യ റോഡ്‌. മുടിക്കോട് -നെല്ലിക്കുത്ത് പ്രദേശങ്ങളെ ബന്ധിപ്പിക്കുന്ന കടലുണ്ടി പുഴയ്ക്കു കുറുകെയുള്ള കടവ് ആനക്കയം പഞ്ചായത്തിലെ പ്രധാന ജലഗതാഗതകേന്ദ്രമാണ്.

## ഭൂപ്രകൃതി
പന്തല്ലൂർ, കിടങ്ങയം(ആമക്കാട്) എന്നിവ അയൽ ഗ്രാമങ്ങളാണ്. പശ്ചിമ ഘട്ടത്തിൽ നിന്ന് ഉത്ഭവിച്ച് സൈലന്റ് വാലിയിലൂടെ ഒഴുകുന്ന കടലുണ്ടി പുഴ ഈ ഗ്രാമത്തിലൂടെ കടന്നു പോകുന്നുണ്ട്. വടക്കുപറമ്പ്, തെക്കേക്കര എന്നീ ചെറിയ പ്രദേശങ്ങളും ഈ ഗ്രാമത്തിൽ ഉൾപ്പെടുന്നു. കടലുണ്ടിപുഴയുടെ കരയിലായി ഉയർന്ന കുന്നുകളും സമതലങ്ങളും ചേർന്ന വൈവിധ്യമാർന്ന ഭൂപ്രകൃതിയാണ് ഇവിടെയുള്ളത്. നെല്ല്, വാഴ, മരച്ചീനി, തെങ്ങ്, കുരുമുളക്, കവുങ്ങ്, റബ്ബർ എന്നിവയാണ് ഇവിടുത്തെ പ്രധാന കാർഷികവിളകൾ. കടലുണ്ടിപ്പുഴയും ചെറിയ തോടുകളും കുളങ്ങളുമാണ് ഇവിടുത്തെ ജലസ്രോതസ്സുകൾ. സ്വകാര്യ കിണറുകളെയും, പൊതുകിണറുകളെയും, പൊതുകുടിവെള്ള ടാപ്പുകളെയും ശുദ്ധജലത്തിനായി ഗ്രാമവാസികൾ ആശ്രയിക്കുന്നു. മലപ്പുറം ജില്ലയിലെ ഏറ്റവും ഉയരം കൂടിയ മലകളിൽ ഒന്നായ പന്തല്ലൂർ മല ഈ ഗ്രാമത്തിന്റെ തെക്ക് ഭാഗത്ത് സ്ഥിതിചെയ്യുന്നു. ഹിന്ദു, മുസ്ളീം, ക്രിസ്ത്യൻ മത വിഭാഗങ്ങൾ വസിക്കുന്ന പ്രദേശമാണ് ഇത്. വടക്കുഭാഗത്ത് കടലുണ്ടി പുഴയുടെ മറു കരയിൽ മഞ്ചരി മുനിസിപ്പാലിറ്റിയും, പാണ്ടിക്കാട് പഞ്ചായത്തും, കിഴക്കുഭാഗത്ത് പാണ്ടിക്കാട്, കീഴാറ്റൂർ പഞ്ചായത്തുകളും, തെക്കുഭാഗത്ത് മങ്കട, കീഴാറ്റൂർ പഞ്ചായത്തുകളും, പടിഞ്ഞാറുഭാഗത്ത് പന്തല്ലൂർ, മഞ്ചരി മുനിസിപ്പാലിറ്റി എന്നിവയുമാണ്.

## പ്രധാന ആരാധനാലങ്ങൾ

#മുടിക്കോട് ജുമുഅത്ത് പള്ളി
#കുറ്റികാട്ട് തൊടി അമ്പലം

## ചിത്രശാ‍ല

Image:Kadalundi river.jpg|കടലുണ്ടി പുഴ, വാലത്തിൽ കടവ് 

പ്രമാണം:കടലുണ്ടിപ്പുഴ വാലത്തിൽ കടവ്.jpg|കടലുണ്ടി പുഴ, വേനൽക്കാല ദൃശ്യം
Image:Madrasavdk.jpg|വടക്കുപറമ്പ് മദ്രസ
Image:mudikkode.jpg|വടക്കുപറമ്പ് എം.എം.എൽ.പി സ്കൂൾ
[...]


## അവലംബം


## പുറത്തേക്കുള്ള കണ്ണികൾ
മുടിക്കോട് (വിവക്ഷകൾ)

മുടിക്കോട് എന്ന പദം കൊണ്ട് താഴെ പറയുന്നവയിൽ ഏതിനെയും വിവക്ഷിക്കാം

*മുടിക്കോട് (മലപ്പുറം) മലപ്പുറം ജില്ലയിലെ മുടിക്കോട് ഗ്രാമത്തെ കുറിച്ച്
*മുടിക്കോട് (തൃശ്ശൂർ) തൃശ്ശൂർ ജില്ലയിലെ മുടിക്കോട് ഗ്രാമത്തെ കുറിച്ച്
കാർബൺ ഫൂട്ട്പ്രിന്റ്

വ്യക്തിയോ, വസ്തുവോ,സംഘമോ, സംഭവമോ കാരണമായി പ്രത്യക്ഷത്തിലോ പരോക്ഷമായോ പുറപ്പെടുവിക്കുന്ന മൊത്തം ഹരിതഗൃഹവാതകത്തിന്റെ(Greenhouse Gas) അളവിനെയാണ്‌ **കാർബൺ ഫൂട്ട്പ്രിന്റ്**(ഇംഗ്ലീഷ്:Carbon footprint)എന്ന് വിളിക്കുന്നത്. ഇക്കോളജിക്കൽ ഫൂട്ട്പ്രിന്റിന്റെ (Ecological footprint) ഒരു ഉപവിഭാഗമാണ്‌ കാർബൺ ഫൂട്ട്പ്രിന്റ്. മൊത്തം പ്രസരിപ്പിക്കപ്പെട്ട ഹരിതഗൃഹവാതകത്തിന്റെ കണക്കെടുത്തുകൊണ്ടാണ്‌ വ്യക്തിയുടെയോ,രാജ്യത്തിന്റെയോ, സംഘടനയുടേയോ കാർബൺ ഫൂട്ട്പ്രിന്റ് തിട്ടപ്പെടുത്തുന്നത്.
ബദൽ വികസന മാതൃകകൾ വികസിപ്പിച്ചുകൊണ്ടാണ്‌ കാർബൺ ഉത്പാദനത്തിന്റെ അളവ് കുറച്ച്കൊണ്ട് വരാൻ കഴിയുക. വനവത്കരണം,സൗരോർജമോ കാറ്റിൽ നിന്നുള്ള ഊർജ്ജമോ ഉപയോഗപ്പെടുത്തുക എന്നിവ കാർബൺ ഫൂട്ട്പ്രിന്റിന്റെ അളവിനെ കുറച്ചു കൊണ്ടുവരാനുള്ള പരിഹാരമാർഗ്ഗങ്ങളാണ്‌.

## അവലംബം

## പുറത്തേക്കുള്ള കണ്ണികൾ
* Carbon Footprint: what it is and how to measure it  European Commission 
* Introduction to Life Cycle Assessment  as method basis of the Carbon footprint  -  European Commission
* LCA and Carbon footprint Services, Tools and Databases Directory  European Commission
* The European Commission's LCA database ELCD (free of charge)  including Carbon footprint data of the production of over 300 materials, energy carriers, and delivery of waste treatment and transport services
* Envirowise  website, a UK Government funded portal
* Carbon footprint calculators a comparison site
* World National Carbon Footprints  NTNU University of Science and Technology, Norway
* Sustain Our Planet  Carbon Offsetting
* A Definition of Carbon Footprint  ISA Research and Consulting United Kingdom

വർഗ്ഗം:പാരിസ്ഥിതിക പ്രശ്നങ്ങൾ
വർഗ്ഗം:കലാവസ്ഥാ വ്യതിയാനം
കെൻ സാരോ വിവ

നൈജീരിയൻ എഴുത്തുകാരനും പരിസ്ഥിതി പ്രവർത്തകനും ടെലിവിഷൻ നിർമ്മാതാവും "ഗോൾഡ്‌മാൻ എൻ‌വിറോണ്മെന്റൽ പ്രൈസ്" ജേതാവുമാണ്‌ **കെൻ സാരോ വിവ** എന്ന **കെനുൽ കെൻ ബീസൻ സാരോ വിവ** (ഒക്‌ടോബർ 10, 1941- നവംബർ 10,1995).

## വിവരണം

നൈജീരിയയില ഒഗോണി വംശത്തിൽ പെട്ടയാളാണ്‌ കെൻ സാരോ വിവ. ഒഗോണികളുടെ ജന്മദേശമായ നൈജർ ഡെൽറ്റയിലെ ഒഗോണിലാന്റ് എന്ന പ്രദേശം അസംസ്കൃത എണ്ണ ഖനനത്തിനായി 1950 മുതൽ ഉപയോഗിക്കപ്പെട്ടിരുന്നു. ഇത്  ഒഗോണിലാന്റിൽ എണ്ണ മലിനാവശിഷ്ടങ്ങൾ വിവേചന രഹിതമായി തള്ളുന്നതിനും വൻ തോതിലുള്ള പാരിസ്ഥിതിക നാശത്തിനും കാരണമായി. 

ഒഗോണിലാന്റിലെ ഭുമിക്കും വെള്ളത്തിനും വന്നു ചേരുന്ന പാരിസ്ഥിതിക നാശത്തിനെതിരെ "മൂവ്മെന്റ് ഫോർ ദി സർ‌വൈവൽ ഓഫ് ദി ഒഗോണി പീപ്പിൾ" [MOSOP] എന്ന സംഘടനയുടെ നേതൃത്വത്തിൽ കെൻ സാരോ വിവ അക്രമരഹിത സമരത്തിന്‌ തുടക്കമിട്ടു. ബഹുരാഷ്‌ട്ര എണ്ണ കമ്പനികൾക്കെതിരെ ഫലപ്രദമായ പാരിസ്ഥിതിക മലിനീകരണ നിയന്ത്രണ നടപടികൾ സ്വീകരിക്കുന്നതിൽ നൈജീരിയൻ ഭരണകൂടം മടികാട്ടുകയാണ്‌ എന്ന് ആരോപിച്ചുകൊണ്ട് ജനറൽ സാനി അബാച്ചയുടെ നേതൃത്വത്തിലുള്ള  പട്ടാള ഭരണത്തിനെതിരെയും ഷെൽ എന്ന എണ്ണക്കമ്പനിക്കെതിരെയും കെൻ സാരോ വിവ ശക്തമായി  രംഗത്തു വന്നു. 

ഈ സമരങ്ങൾ ഏറ്റവും ശക്തിപ്രാപിച്ചു നിൽക്കുന്ന സമയത്ത് പട്ടാള ഭരണകൂടം കെൻ സാരോ വിവയെ അറസ്റ്റു ചെയ്തു. പിന്നീട് പ്രത്യേക പട്ടാള ട്രിബ്യൂണലിന്റെ കീഴിൽ വിചാരണ ചെയ്ത് 1995-ൽ എട്ട് സഹപ്രവർത്തകരോടൊപ്പം കെൻ സാരോ വിവയെ പട്ടാള ഭരണകൂടം തൂക്കിലേറ്റി. വിവക്കെതിരെ ഉന്നയിച്ച ആരോപണങ്ങളിൽ മിക്കവയും അവാസ്തവങ്ങളും രാഷ്ട്രീയ ദുരുദ്ദേശ്യം വെച്ചുള്ളതുമായിരുന്നുവെന്ന്  വ്യാപകമായി കരുതപ്പെടുന്നു.

പട്ടാള ഭരണകൂടത്തിന്റെ ഈ നടപടി ലോകത്തിന്റെ എല്ലാ ഭാഗത്തുനിന്നും കടുത്ത പ്രതിഷേധം ക്ഷണിച്ചുവരുത്തി. കോമണ‌വെൽത്ത് രാജ്യങ്ങളുടെ അംഗത്വത്തിൽ നിന്ന് നൈജീരിയ താത്കാലികമായി പുറത്താക്കപ്പെടാൻ ഇതു കാരണവുമായി.
## പുറം കണ്ണികൾ

* Standing Before History: Remembering Ken Saro-Wiwa  at PEN World Voices sponsored by Guernica Magazine in New York City on May 2, 2009
* The perils of activism: Ken Saro-Wiwa by Anthony Daniels
* Letter of protest published in the New York Review of Books shortly before his execution
* Ken Saro-Wiwa's son, Ken Wiwa, writes a letter on openDemocracy.net about the campaign to seek justice for his father in a lawsuit against Shell – "America in Africa: plunderer or part" 
* The Ken Saro-Wiwa Foundation 
* Remember Saro-Wiwa campaign 
* PEN Centres honour Saro-Wiwa's memory  – IFEX
* The Unrepresented Nations and Peoples Organisation (UNPO) 1995 Ogoni report 
* Right Livelihood Award recipient 
* ''The Politics of Bones'', by J. Timothy Hunt
* Wiwa v. Shell trial information

വർഗ്ഗം:പരിസ്ഥിതിപ്രവർത്തകർ
വർഗ്ഗം:കൊല ചെയ്യപ്പെട്ടവർ
വർഗ്ഗം:1941-ൽ ജനിച്ചവർ
വർഗ്ഗം:ഒക്ടോബർ 10-ന് ജനിച്ചവർ
വർഗ്ഗം:നവംബർ 10-ന് മരിച്ചവർ
വർഗ്ഗം:1995-ൽ മരിച്ചവർ
അനുദൈർഘ്യതരംഗം

thumb | right | 400px | അനുദൈർഘ്യ മർദ്ദ തരംഗം
ഭൗതികശാസ്ത്രത്തിൽ, ഒരു സഞ്ചരിക്കുന്ന തരംഗം, അതു സഞ്ചരിക്കുന്ന രദിശക്ക് സമാന്തരമായി മാധ്യമത്തിലെ കണികകളെ ചലിപ്പിക്കുന്നുവെങ്കിൽ, അതിനെ **അനുദൈർഘ്യതരംഗം**
(Longitudinal Waves)എന്ന് വിളിക്കുന്നു.

വൈദ്യുതകാന്തികവികിരണമല്ലാത്ത തരംഗങ്ങളിൽ പലതും അനുദൈർഘ്യതരംഗങ്ങളാണ്. ശബ്ദതരംഗങ്ങളും മർദ്ദതരംഗങ്ങളും ഭൂകമ്പമോ, സ്ഫോടനമോ കൊണ്ടുണ്ടാവുന്ന പ്രാഥമിക തരംഗങ്ങളും (Primary waves, P-waves), അനുദൈർഘ്യതരംഗങ്ങൾക്ക് ഉദാഹരണങ്ങളാണ്. 

ശബ്ദതരംഗങ്ങളുടെ സ്ഥാനാന്തരവും (Displacement) ആവൃത്തിയും (Frequency) സമയവും തമ്മിലുള്ള ബന്ധം കാണിക്കുന്ന സമവാക്യം താഴെ നൽകിയിരിക്കുന്നു.

y(x,t) = y_0 \sin\Bigg( \omega \left(t-\frac{x}{c} \right) \Bigg)
ഇതിൽ 
* *y* തരംഗത്തിന്റെ തത്സമയ സ്ഥാനാന്തരം;
* *x* തരംഗസ്രോതസ്സിൽ നിന്നും ഉള്ള അകലം 
* *t* കഴിഞ്ഞുപോയ സമയം;
* *<math>y_0</math>* തരംഗത്തിന്റെ ആയതി (Amplitude),
* *c* തരംഗത്തിന്റെ വേഗത (Speed)
* ω തരംഗത്തിന്റെ കോണീയാവൃത്തി / ഘൂർണനാവൃത്തി/വർത്തുലാവൃത്തി (Angular frequency)

ശബ്ദതരംഗങ്ങളുടെ സഞ്ചാരവേഗത, അതു സഞ്ചരിക്കുന്ന മാധ്യമത്തിന്റെ സ്വഭാവം, താപം, സമ്മർദ്ദം എന്നിവ ആശ്രയിച്ചിരിക്കുന്നു.

thumb|300px|right| അനുദൈർഘ്യതരംഗം കാണിക്കുന്ന ചലച്ചിത്രം
## അവലംബം

## കൂടുതൽ വായനയ്ക്ക്
* Varadan, V. K., and Vasundara V. Varadan, "*Elastic wave scattering and propagation*". *Attenuation due to scattering of ultrasonic compressional waves in granular media* – A.J. Devaney, H. Levine, and T. Plona. Ann Arbor, Mich., Ann Arbor Science, 1982.
* Schaaf, John van der, Jaap C. Schouten, and Cor M. van den Bleek, "*Experimental Observation of Pressure Waves in Gas-Solids Fluidized Beds*". American Institute of Chemical Engineers. New York, N.Y., 1997.
* 
* 
* Russell, Dan, "*Longitudinal and Transverse Wave Motion*". Acoustics Animations, Pennsylvania State University, Graduate Program in Acoustics.
* Longitudinal Waves, with animations "*The Physics Classroom*"

## ഇതും കാണുക
തരംഗം

അനുപ്രസ്ഥതരംഗം

വർഗ്ഗം:ഭൗതികശാസ്ത്രം
വർഗ്ഗം:തരംഗങ്ങൾ
മഞ്ജരി (ഗായിക)

മലയാള ചലച്ചിത്രത്തിലെ ഒരു  ഒരു പിന്നണിഗായികയാണ് **മഞ്ജരി ബാബു**. 2005-ൽ ഏറ്റവും നല്ല ഗായികയ്ക്കുള്ള കേരള സർക്കാറിന്റെ അവാർഡ് കരസ്ഥമാക്കിയിട്ടുണ്ട്. കൂടാതെ ഏറ്റവും നല്ല ഗായികയ്ക്കുള്ള ഏഷ്യാനെറ്റിന്റെ അവാർഡ് രണ്ടുതവണയും നേടിയിട്ടുണ്ട്. 1986-ൽ തിരുവനന്തപുരത്താണു മഞ്ജരി ജനിച്ചത്. പക്ഷേ, വളർന്നത് മസ്കറ്റിലാണ്  .  ചലചിത്രങ്ങളെ കൂടാതെ നിരവധി ആൽബങ്ങളിലും മഞ്ജരി പാടിയിട്ടുണ്ട്.

## സിനിമാ ഗാനങ്ങളുടെ പട്ടിക

## അവാർഡുകൾ
**[[കേരളസംസ്ഥാന ചലച്ചിത്രപുരസ്കാരം|കേരള സംസ്ഥാന സിനിമാ അവാർഡുകൾ]]:**
* 2004 – ഏറ്റവും നല്ല പിന്നണി ഗായിക – *[[മകൾക്ക്]]* ('മുകിലിൻ മകളേ')
* 2008 – ഏറ്റവും നല്ല പിന്നണി ഗായിക – *[[വിലാപങ്ങൾക്കപ്പുറം]]* (' മുള്ളുള്ള മുരിക്കിൻ മേൽ')

**[[ഏഷ്യാനെറ്റ് ഫിലിം അവാർഡ്]]:**
* 2006 – ഏറ്റവും നല്ല പിന്നണി ഗായിക – *[[രസതന്ത്രം]]* ('ആറ്റിൻകര')

** സിനിമാ പുരസ്കാരങ്ങൾ:**
* 2012 – വനിത ഫിലിം അവാർഡ് – ഏറ്റവും നല്ല പിന്നണി ഗായിക -*[[ഉറുമി (ചലച്ചിത്രം)|ഉറുമി]]* ('ചിന്നി ചിന്നി')
* 2012 – രാമു കാര്യാട്ട് ഫിലിം അവാർഡ് – ഏറ്റവും നല്ല പിന്നണി ഗായിക- *ഉറുമി* ('ചിന്നി ചിന്നി')
* 2012 – മാതൃഭൂമി ഫിലിം അവാർഡ് – ജനപ്രിയ ഗായിക -*ഉറുമി* ('ചിന്നി ചിന്നി')
* 2012 – സൂര്യ/ ഫിലിം പ്രൊഡ്യൂസേഴ്സ് അവാർഡ്- ഏറ്റവും നല്ല പിന്നണി ഗായിക – *[[ഉറുമി]]* ('ചിന്നി ചിന്നി')
* 2012 – അമൃത ഫിലിം അവാർഡ്- ഏറ്റവും നല്ല പിന്നണി ഗായിക – *ഉറുമി* ('ചിന്നി ചിന്നി')
* 2012 – ജെയ്ഹിന്ദ് ഫിലിം അവാർഡ്- ഏറ്റവും നല്ല പിന്നണി ഗായിക – *ഉറുമി* ('ചിന്നി ചിന്നി')
* 2012 – കേരള ഫിലിം ക്രിട്ടിക്സ് അവാർഡ്- ഏറ്റവും നല്ല പിന്നണി ഗായിക
* നാമനിർദ്ദേശം : 2011 – ഏറ്റവും നല്ല പിന്നണി ഗായികയ്ക്കുള്ള ഫിലിം ഫെയർ അവാർഡ്

**സാഹിർ ആൻഡ് അദീബ് ഇന്റർനാഷണൽ അവാർഡ്:**
* 2016 – ഉർദു ഭാഷയുടേയും ഉർദു ഗസലുകളുടേയും സമഗ്ര സംഭാവനക്ക് സാഹിർ ആൻഡ് അദീബ് ഇന്റർനാഷണൽ അവാർഡ്

## അവലംബം

## പുറത്തേക്കുള്ള കണ്ണികൾ

*

വർഗ്ഗം:1986-ൽ ജനിച്ചവർ
വർഗ്ഗം:ഏപ്രിൽ 17-ന് ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:മികച്ച ഗായികയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
ഭാവന

കാണുകയോ, കേൾക്കുകയോ, മറ്റിന്ദ്രിയങ്ങളാൽ ഗ്രഹിക്കുകയോ ചെയ്തിട്ടില്ലാത്ത കാര്യങ്ങൾ മനസ്സിൽ ചിത്രീകരിക്കാനുള്ള കഴിവാണ് **ഭാവന.** മനസ്സിലെ അനുഭവങ്ങളുടെ രൂപീകരണം എന്നും ഇതിനെ വിശേഷിപ്പിക്കാറുണ്ട്. ഇത് ഭാവനാപരമായ മാറ്റങ്ങളോടെ ഉജ്ജ്വലമായ ഓർമ്മകൾ പോലുള്ള മുൻകാല അനുഭവങ്ങളുടെ പുനഃസൃഷ്ടികളാകാം.
## അവലംബം

## കൂടുതൽ വായനയ്ക്ക്
;Books
* Byrne, R. M. J. (2005). *The Rational Imagination: How People Create Alternatives to Reality.* Cambridge, MA: MIT Press
* Egan, Kieran (1992). *Imagination in Teaching and Learning*. Chicago: University of Chicago Press.
*Fabiani, Paolo "The Philosophy of the Imagination in Vico and Malebranche". F.U.P. (Florence UP), Italian edition 2002, English edition 2009.
* Frye, N. (1963). *The Educated Imagination*. Toronto: Canadian Broadcasting Corporation.
* Norman, Ron (2000) *Cultivating Imagination in Adult Education* Proceedings of the 41st Annual Adult Education Research.
* Salazar, Noel B. (2011). The power of imagination in transnational mobilities. Identities: Global Studies in Culture and Power 18(6):576-598.
* Sutton-Smith, Brian. (1988). *In Search of the Imagination*. In K. Egan and D. Nadaner (Eds.), Imagination and Education. New York, Teachers College Press.
* Wilson, J. G. (2016). Sartre and the Imagination: Top Shelf Magazines. *Sexuality & Culture*, *20*(4), 775-784.

;Articles
* Watkins, Mary: "Waking Dreams" [Harper Colophon Books, 1976] and "Invisible Guests - The Development of Imaginal Dialogues" [The Analytic Press, 1986]
* Moss, Robert: "The Three "Only" Things: Tapping the Power of Dreams, Coincidence, and Imagination" [New World Library, September 10, 2007]
* 

Three philosophers for whom imagination is a central concept are Kendall Walton, John Sallis and Richard Kearney. See in particular:
* Kendall Walton, *Mimesis as Make-Believe: On the Foundations of the Representational Arts.*  Harvard University Press, 1990.   (pbk.).
* John Sallis, *Force of Imagination: The Sense of the Elemental* (2000)
* John Sallis, *Spacings-Of Reason and Imagination. In Texts of Kant, Fichte, Hegel* (1987)
* Richard Kearney, *The Wake of Imagination.* Minneapolis: University of Minnesota Press (1988); 1st Paperback Edition- ()
* Richard Kearney, "Poetics of Imagining: Modern to Post-modern." Fordham University Press (1998)

## പുറത്തേക്കുള്ള കണ്ണികൾ

*

*
*Imagination, Mental Imagery, Consciousness, and Cognition: Scientific, Philosophical and Historical Approaches 
*Two-Factor Imagination Scale at the Open Directory Project
*

വർഗ്ഗം:ഭാവന
വർഗ്ഗം:മനസ്
വർഗ്ഗം:മാനസിക പ്രവർത്തനങ്ങൾ
ബേബി കോളിക്

പ്രത്യേകിച്ചു കാരണമൊന്നുമില്ലാതെ ആരോഗ്യമുള്ള ശിശുക്കളിൽ ഉൾപ്പടെ കണ്ടുവരുന്ന, ദീർഘസമയമോ ഇടവിട്ടോ ശക്തമായി കരഞ്ഞുകൊണ്ടിരിക്കുന്ന അവസ്ഥയെയാണ് **ബേബി കോളിക്** (ഇംഗ്ലീഷ്:Baby colic)എന്ന് വിളിക്കുന്നത്. ഒരു കുഞ്ഞിന്റെ ആദ്യ മൂന്നാഴചകളിലായിരിക്കും സാധാരണയായി ഈ കരച്ചിൽ കാണുക. ശിശുവിന് മൂന്നോ നാലോ മാസം പ്രായമാകുന്നതിന് മുമ്പ് തന്നെ ഇത് അപ്രത്യക്ഷമാകും.. കുപ്പിപ്പാൽ കുടിക്കുന്ന ശിശുക്കളിലാണ് ഈ അവസ്ഥ കൂടുതലും കണ്ടുവരുന്നത്. എങ്കിലും മുലപ്പാൽ കുടിക്കുന്ന കുഞ്ഞുങ്ങളിൽ ചിലപ്പോഴെങ്കിലും ഇത് ഉണ്ടാവാറുണ്ട്. സന്ധ്യാസമയത്താണ് പലപ്പോഴും ബേബി കോളിക് ശിശുക്കളിൽ അനുഭവപ്പെടുന്നത്.

ബേബി കോളിക്കിന് പൊതുവിൽ സ്വീകാര്യമായ ഒരു വിശദീകരണം ഇതുവരെ ഉണ്ടായിട്ടില്ല.ദഹന വ്യവസ്ഥയിലെ വായു സാനിധ്യത്തിന്റെ ഫലമായി ഉണ്ടാകുന്ന ഉദര വേദനയാണ് കോളിക് എന്ന് പാരമ്പര്യമായി വിശ്വസിച്ചു വരുന്നു.

## അവലംബം

വിഭാഗം:ശിശുരോഗങ്ങൾ
ഋതു (ചലച്ചിത്രം)

ശ്യാമപ്രസാദ് സം‌വിധാനം ചെയ്ത് 2009 ജൂലൈ മാസം പുറത്തിറങ്ങിയ ഒരു മലയാളചലച്ചിത്രമാണ് **ഋതു**. ജോഷ്വാ ന്യൂട്ടൺ കഥയും തിരക്കഥയും നിർവ്വഹിക്കുന്ന ഈ ചിത്രം നിർമ്മിച്ചിരിക്കുന്നത് വചൻ ഷെട്ടിയാണ്. നിഷാൻ, ആസിഫ് അലി, റിമ കല്ലിങ്കൽ എന്നീ പുതുമുഖങ്ങളാണ് ഈ ചിത്രത്തിലെ പ്രധാന താരങ്ങളായി അഭിനയിച്ചത്. ഒരു തനിത്തിരക്കഥയെ ആസ്പദമാക്കിയ ശ്യാമപ്രസാദിന്റെ ആദ്യത്തെ ചലച്ചിത്രമായിരുന്നു ഋതു. അദ്ദേഹത്തിന്റെ മുൻചലച്ചിത്രങ്ങളെല്ലാം, പ്രസിദ്ധീകരിക്കപ്പെട്ട നോവലുകളേയോ നാടകങ്ങളേയോ ആസ്പദമാക്കിയായിരുന്നു.

ഈ സിനിമയുടെ തെലുഗു പതിപ്പായ *ന്യൂ* 2012-ൽ പുറത്തിറങ്ങും

## കഥാസംഗ്രഹം
ശരത്, വർഷ, സണ്ണി എന്നീ മൂന്ന് സുഹൃത്തുക്കളുടെ കഥയാണ് ബാല്യകാലം മുതലുള്ള ഇവരുടെ സൗഹൃദം ഒരുമിച്ച് ജോലി ചെയ്യുന്നിടത്തും, പിന്നീട് ഇവർ മറ്റ് മേഖലകളിൽ എത്തുമ്പോഴും തുടരുമ്പോൾ, അവ കാലത്തിനനുസരിച്ച് മാറുന്നുണ്ടോ എന്നതാണ് ഈ സിനിമയുടെ കഥാതന്തു. കാലം മാറും, നമ്മൾ മാറുമോ (*Seasons change, do we?*) എന്നതാണ് സിനിമയുടെ പഞ്ച് ലൈൻ.

ശരത്തിന് ഒരു എഴുത്തുകാരൻ ആകണമെന്നതായിരുന്നു ആഗ്രഹം. ഇംഗ്ലീഷിൽ ബിരുദം നേടാൻ ആഗ്രഹിച്ച ശരത്തിനെ, തന്റെ മരുമകന്റെ നിർബന്ധത്തിനു വഴങ്ങി അച്ചൻ കമ്പ്യൂട്ടർ സയൻസിൽ എഞ്ചിനിയറിങ്ങിന് അയക്കുകയായിരുന്നു. പഠനം കഴിയുന്നതോട് ശരത്തിന് അളിയന്റെ കൂടെ അമേരിക്കയിൽ ജോലി ചെയ്യേണ്ടിയും വരുന്നു. എന്നാൽ തന്റെ കൂട്ടുകാരെ പിരിഞ്ഞിരിക്കാൻ വയ്യെന്ന് മനസ്സിലാക്കിയതോടേ മൂന്ന് വർഷത്തിനു ശേഷം അമേരിക്കയിൽ നിന്ന് ശരത് മടങ്ങുന്നു. അപ്പോൾ ബാംഗ്ലൂരിൽ ജോലി ചെയ്യുകയായിരുന്ന സണ്ണിയേയും വർഷയേയും ശരത് തന്റെ കൂടെ നാട്ടിലുള്ള ഒരു കമ്പനിയിൽ ജോലി ചെയ്യാൻ ആവശ്യപ്പെടുന്നു.

നാട്ടിൽ എത്തി ഒന്നിച്ച് ജോലി ചെയ്യാൻ ആരംഭിച്ചിട്ടും പഴയ സൗഹൃദം ശരത്തിന് തന്റെ കൂട്ടുകാരുടെ ഇടയിൽ കാണാനായില്ല. വർഷ എന്തോ ശരത്തിൽ നിന്ന് ഒളിക്കുന്നതായും സണ്ണിക്ക് ചില ദുരൂഹമായ ഉദ്ദേശ്യങ്ങൾ ഉള്ളതായും ശരത് മനസ്സിലാക്കുന്നു. ഇത് ഇവരുടെ സൗഹൃദത്തിനെ എങ്ങനെ ബാധിക്കുന്നു, വീണ്ടും ഒരു മൂന്ന് വർഷങ്ങൾ കഴിയുമ്പോൾ ഇവരുടെ സൗഹൃദത്തിൽ എന്ത് മാറ്റങ്ങൾ സംഭവിക്കുന്നു എന്നതാണ് ഈ സിനിമയുടെ കാതൽ.

## അഭിനേതാക്കൾ
* ആസിഫ് അലി – സണ്ണി ഇമട്ടി
* നിഷാൻ കെ.പി. നനൈയ്യ – ശരത് വർമ്മ
* റിമ കല്ലിങ്കൽ – വർഷ ജോൺ
* കെ. ഗോവിന്ദൻ‌കുട്ടി – ശരത്തിന്റെ അച്ഛൻ
* എം.ജി. ശശി – ശരത്തിന്റെ ചേട്ടൻ
* ജയ മേനോൻ – സറീന ബാലു
* പ്രകാശ് മേനോൻ – ബാലു
* മനു ജോസ് – ജിത്തു
* സിദ്ധാർത്ഥ് – പ്രാഞ്ചി
* കലാമണ്ഡലം രാധിക – ശരത്തിന്റെ അമ്മ
* വിനയ് ഫോർട്ട് – ജമാൽ

## സംഗീതം
റഫീക്ക് അഹമ്മദ്, ശ്യാമപ്രസാദ് എന്നിവർ എഴുതിയ വരികൾക്ക് രാഹുൽ രാജ് ആണ് സംഗീതം പകർന്നിരിക്കുന്നത്. ഗാനങ്ങൾ സത്യം ഓഡിയോസ് വിപണനം ചെയ്തിരിക്കുന്നു. രാഹുൽ രാജ് തന്നെയാണ് ചിത്രത്തിന്റെ പശ്ചാത്തലസംഗീതവും ഒരുക്കിയിരിക്കുന്നത്. ഈ ചിത്രത്തിലൂടെ മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്രപുരസ്കാരം രാഹുൽ രാജിന് ലഭിച്ചു.

## പുറത്തേക്കുള്ള കണ്ണികൾ
* 
* 
* ''ഋതു''  – മലയാളസംഗീതം.ഇൻഫോ

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശ്യാമപ്രസാദ് സംവിധാനം ചെയ്ത ചലച്ചിത്രങ്ങൾ
പീറ്റർ സീമാൻ

**പീറ്റർ സീമാൻ**()() (25 മേയ് 1865 – 9 ഒക്ടോബർ 1943) ഒരു ഡച്ച് ഭൗതികശാസ്ത്രജ്ഞനാണ്‌. സീമാൻ പ്രതിഭാസത്തിന്റെ കണ്ടുപിടിത്തത്തിനും ശാസ്ത്രീയ വിശദീകരണത്തിനും ഹെൻഡ്രിക്ക് ലോറൻസുമൊത്ത് 1902-ലെ ഭൗതികശാസ്ത്രത്തിനുള്ള നോബൽ സമ്മാനം സീമാൻ പങ്കുവെച്ചു.
## ഇതു കൂടി കാണുക

* സീമാൻ പ്രഭാവം
* അണു
* ബോർ മാതൃക

## പുറമെ നിന്നുള്ള കണ്ണികൾ

* Albert van Helden ''Pieter Zeeman 1865 – 1943'' In: K. van Berkel, A. van Helden and L. Palm ed., A History of Science in The Netherlands. Survey, Themes and Reference (Leiden: Brill, 1999) 606 - 608.
* biography  at the Nobel e-museum and Nobel Lecture.
* Museum Boerhaave Negen Nederlandse Nobelprijswinnaars 
* P.F.A. Klinkenberg, ''Zeeman, Pieter (1865-1943)'', in Biografisch Woordenboek van Nederland.
* Biography of ''Pieter Zeeman (1865 – 1943)''  at the National library of the Netherlands.
*  Anne J. Kox, ''Wetenschappelijke feiten en postmoderne fictie in de wetenschapsgeschiedenis'' , Inaugural lecture (1999).
* Pim de Bie, ''prof.dr. P. Zeeman Zonnemaire 25 mei 1865 - Amsterdam 9 oktober 1943''  Gravesite of Pieter Zeeman
* ''Pieter Zeeman'', Bijzondere collecties Leiden.
* photo & short info 

വർഗ്ഗം:1865-ൽ ജനിച്ചവർ
വർഗ്ഗം: 1943-ൽ മരിച്ചവർ
വർഗ്ഗം:മേയ് 25-ന് ജനിച്ചവർ
വർഗ്ഗം:ഒക്ടോബർ 9-ന് മരിച്ചവർ

വർഗ്ഗം:ഭൗതികശാസ്ത്രജ്ഞർ
ബംഗാൾ (വിവക്ഷകൾ)

#പശ്ചിമ ബംഗാൾ സംസ്ഥാനം.
#ബംഗാൾ തെക്കേ ഏഷ്യയിലെ ഭൂമേഖല. 
#ബംഗാൾ  പ്രസിഡൻസി ബ്രിട്ടീഷ് ഇന്ത്യയിലെ ബംഗാൾ  പ്രസിഡൻസി.
#ബംഗ്ലാദേശ്
#ബംഗാൾ കടുവ
ബംഗാൾ കടുവ

പ്രധാനമായും ഇന്ത്യയിലും ബംഗ്ലാദേശ്ലിലും കാണപ്പെടുന്ന കടുവകളുടെ ഒരു ഉപവിഭാഗമാണ് **ബംഗാൾ കടുവ**. (*Panthera tigris tigris* or *Panthera tigris bengalensis*). കൂടാതെ ഇവ നേപ്പാൾ, ഭൂട്ടാൻ, മ്യാന്മാർ എന്നിവടങ്ങളിലും കാണപ്പെടുന്നു. ഇന്ത്യയിലെ ഏറ്റവും അധികം കാണപ്പെടുന്ന കടുവ ഇനം ഇതാണെന്ന് ഇന്ത്യ സർക്കാറിന്റെ ടൈഗർ കൺസെർവേഷൻ അതോറിറ്റി കണക്കാക്കിയിട്ടുണ്ട്. ഇവ 1411 ലധികം ഉണ്ടെന്ന് കണക്കാക്കപ്പെടുന്നു.  ഇന്ത്യയുടെ ദേശീയമൃഗം *ബംഗാൾ കടുവ*യാണ്.100 വർഷത്തിനുമുമ്പ് ഒരുലക്ഷത്തോളമെണ്ണമുണ്ടായിരുന്ന ഇന്ത്യയിലെ ബംഗാൾക്കടുവകൾ ഇന്ന് അവശേഷിച്ചിട്ടുള്ളത് വെറും രണ്ടായിരത്തോളം മാത്രമാണ്.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

* Information Resources on Tigers, Panthera tigris: Natural History, Ecology, Conservation, Biology, and Captive Care, AWIC Resource Series No. 34, April 2006, Compiled by: Jean Larson, Animal Welfare Information Center, USDA, ARS, NAL, 10301 Baltimore Avenue, Beltsville, MD 20705, USA. E-mail: awic@nal.usda.gov 
* All about Bengal tigers from Save The Tiger Fund  
* Sundarbans Tiger Project  Research and conservation of tigers in the largest remaining mangrove forest in the world 
* Cat Specialist Group on Bengal Tigers 

വർഗ്ഗം:വന്യജീവികൾ
വർഗ്ഗം:മാർജ്ജാരവംശം
വർഗ്ഗം:കടുവകൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:ഇന്ത്യയുടെ ദേശീയ പ്രതീകങ്ങൾ
വർഗ്ഗം:ബംഗ്ലാദേശിലെ സസ്തനികൾ
വർഗ്ഗം:നേപ്പാളിലെ സസ്തനികൾ
വർഗ്ഗം:ബംഗ്ലാദേശിന്റെ ദേശീയ പ്രതീകങ്ങൾ
ചെറുപുഴ, കണ്ണൂർ

കണ്ണൂർ ജില്ലയിലെ  ഒരു മലയോര പട്ടണവും ഗ്രാമപഞ്ചായത്തുമാണ് **ചെറുപുഴ**. താലൂക്ക് ആസ്ഥാനമായ പയ്യന്നൂരിൽ നിന്നും 31 കിലോമീറ്റർ വടക്ക് കിഴക്ക് മാറിയാണ് ചെറുപുഴ  സ്ഥിതിചെയ്യുന്നത്. പയ്യന്നൂർ  ബ്ലോക്കിൽ ഉൾപ്പെടുന്ന പഞ്ചായത്താണിത്‌  

thumb|left|400px|കണ്ണൂർ ജില്ലയിൽ ചെറുപുഴ ഗ്രാമപഞ്ചായത്തിന്റെ സ്ഥാനം
കേന്ദ്രഗവണ്മെന്റിന്റെ നിർമൽ പുരസ്കാരം നേടിയിട്ടുള്ള പഞ്ചായത്ത് ഇപ്പോൾ ഭരിക്കുന്നത് കോൺഗ്രസ് ഐക്യ ജനാധിപത്യ മുന്നണിയുടെ ഭരണസമിതിയാണ്.

## സർക്കാർ സ്ഥാപനങ്ങൾ

* പോലീസ് സ്റ്റേഷൻ
* പഞ്ചായത്ത് ഓഫീസ്
* രജിസ്റ്റർ ഓഫീസ്
* ഹോമിയോ ഡിസ്പെൻസറി 
* കൃഷിഭവൻ
* ആയുഷ് പ്രാഥമികാരോഗ്യ കേന്ദ്രം 
* മൃഗാശുപത്രി 
* ബിഎസ്എൻഎൽ ടെലിഫോൺ എക്സ്ചേഞ്ച് 
* തപാൽ ഓഫീസ്
* വില്ലേജ് ഓഫീസ്
* സബ് ട്രഷറി
* കെഎസ്ഇബി ഇലക്ട്രിക്കൽ സെക്ഷൻ ഓഫീസ്

## പ്രധാന ധനകാര്യ സ്ഥാപനങ്ങൾ
* സ്റ്റേറ്റ് ബാങ്ക് ഓഫ് ഇന്ത്യ 
* ഫെഡറൽ ബാങ്ക് 
* സൗത്ത് ഇന്ത്യൻ ബാങ്ക്
* കാനറ ബാങ്ക്
* എച്ച്ഡിഎഫ്സി ബാങ്ക്
* കേരള ബാങ്ക്
* കേരള ഗ്രാമീൺ ബാങ്ക്
* ചെറുപുഴ അർബൻ കോ ഓപ്പറേറ്റിവ് സൊസൈറ്റി 
* പയ്യന്നൂർ ടൗൺ ബാങ്ക് 
* പാടിയോട്ടുചാൽ സർവീസ് സഹകരണ ബാങ്ക് 
* മണപ്പുറം ഫിനാൻസ് ലിമിറ്റഡ്
* മുത്തൂറ്റ് ഫിൻകോർപ്പ്
* ചെറുപുഴ മർച്ചൻ്റ്സ് വെൽഫേർ കോ ഓപ്പറേറ്റിവ് സൊസൈറ്റി

## അവലംബങ്ങൾ


വർഗ്ഗം:കണ്ണൂർ ജില്ലയിലെ പട്ടണങ്ങൾ
ഹെൻഡ്രിക്ക് ലോറൻസ്

Ludvig Lorenz &nbsp;അല്ലെങ്കിൽ Edward Norton Lorenz&nbsp;എന്നീ ലേഖനങ്ങളുമായി ആശയക്കുഴപ്പം ഒഴിവാക്കുക. &nbsp;
**ഹെൻഡ്രിക്ക് ആൻടൂൺ ലോറൻസ്** ( (18 ജൂലൈ 1853 – 4 ഫെബ്രുവരി 1928) ഒരു ഡച്ച് ഭൗതികശാസ്ത്രജ്ഞനാണ്‌. സീമാൻ പ്രതിഭാസത്തിന്റെ കണ്ടുപിടിത്തത്തിനും ശാസ്ത്രീയ വിശദീകരണത്തിനും പീറ്റർ സീമാനുമൊത്ത് 1902-ലെ ഭൗതികശാസ്ത്രത്തിനുള്ള നോബൽ സമ്മാനം ലോറൻസ് പങ്കുവെച്ചു. 

## ആദ്യകാല ജീവിതം
1853 ജൂലൈ 18 ന് നെതർലാൻഡ്‌സിലെ ആർനെം നഗരത്തിൽ ഗെറിറ്റ് ഫ്രെഡറിക് ലോറന്റ്‌സിന്റെയും (1822–1893) ഗീർട്രൂഡ വാൻ ജിങ്കലിന്റെയും (1826–1861) മകനായി ഹെൻഡ്രിക് ആന്റൂൺ ലോറന്റ്‌സ് ജനിച്ചു. 1862 ൽ, അമ്മയുടെ മരണശേഷം, പിതാവ് ലുബർട്ട ഹപ്‌കെസിനെ വിവാഹം കഴിച്ചു. പ്രൊട്ടസ്റ്റന്റ് ആയി വളർന്നെങ്കിലും, മതപരമായ കാര്യങ്ങളിൽ അദ്ദേഹം ഒരു സ്വതന്ത്രചിന്തകനായിരുന്നു, കൂടാതെ തന്റെ പ്രാദേശിക ഫ്രഞ്ച് പള്ളിയിൽ പതിവായി കത്തോലിക്കാ കുർബാനയിലും പങ്കെടുത്തിരുന്നു. 1866 മുതൽ 1869 വരെ, ജോഹാൻ തോർബെക്ക് ആയിടെ സ്ഥാപിച്ച ഒരു പുതിയ തരം പബ്ലിക് ഹൈസ്കൂളായ ആർനെമിലെ ഹൊഗെരെ ബർഗർസ്കൂളിൽ അദ്ദേഹം പഠനം നടത്തി. സ്കൂളിലെ അദ്ദേഹത്തിന്റെ പഠന ഫലങ്ങൾ മാതൃകാപരമായിരുന്നു; ഭൗതിക ശാസ്ത്രത്തിലും ഗണിതത്തിലും മാത്രമല്ല, ഇംഗ്ലീഷ്, ഫ്രഞ്ച്, ജർമ്മൻ ഭാഷകളിലും അദ്ദേഹം മികവ് പുലർത്തിയിരുന്നു. 1870-ൽ, സർവകലാശാലാ പ്രവേശനത്തിന് ആവശ്യമായിരുന്ന ക്ലാസിക്കൽ ഭാഷകളിലെ പരീക്ഷകളിൽ അദ്ദേഹം വിജയിച്ചു.

ലൈഡൻ സർവകലാശാലയിൽ ഭൗതികശാസ്ത്രവും ഗണിതവും പഠിച്ച ലോറന്റ്സിെ, അവിടെ ജ്യോതിശാസ്ത്ര പ്രൊഫസർ ഫ്രെഡറിക് കൈസറിന്റെ അദ്ധ്യാപനം വളരെയധികം സ്വാധീനിച്ചു. അദ്ദേഹത്തിന്റെ സ്വാധീനമാണ് അദ്ദേഹത്തെ ഒരു ഭൗതികശാസ്ത്രജ്ഞനാകാൻ പ്രേരിപ്പിച്ചത്. ബാച്ചിലർ ബിരുദം നേടിയ ശേഷം, 1871-ൽ അദ്ദേഹം ഗണിതശാസ്ത്രത്തിൽ രാത്രി സ്കൂൾ ക്ലാസുകളിൽ പഠിപ്പിക്കാൻ ആർനെമിലേക്ക് മടങ്ങി, പക്ഷേ അധ്യാപന സ്ഥാനത്തിന് പുറമേ ലൈഡനിലെ തന്റെ പഠനം തുടർന്നു. 1875-ൽ, പീറ്റർ റിജ്കെയുടെ കീഴിൽ, "*ഓവർ ഡി തിയറി ഡെർ ടെറുഗ്കാറ്റ്സിങ് എൻ ബ്രേക്കിംഗ് വാൻ ഹെറ്റ് ലിച്ച്*" (പ്രകാശത്തിന്റെ പ്രതിഫലനത്തിന്റെയും അപവർത്തനത്തിന്റെയും സിദ്ധാന്തം) എന്ന പ്രബന്ധം അവതരിപ്പിച്ചുകൊണ്ട് ഡോക്ടറൽ ബിരുദം നേടിയ അദ്ദേഹം തന്റെ പ്രബന്ധത്തിൽ ജെയിംസ് ക്ലർക്ക് മാക്സ്വെല്ലിന്റെ വൈദ്യുതകാന്തിക സിദ്ധാന്തം പരിഷ്കരിച്ചു.

## പുറമെ നിന്നുള്ള കണ്ണികൾ

* 
* 
* 

*
*
*
*
* Movie of Lorentz's funeral 

വർഗ്ഗം:1853-ൽ ജനിച്ചവർ
വർഗ്ഗം: 1928-ൽ മരിച്ചവർ
വർഗ്ഗം:ജൂലൈ 18-ന് ജനിച്ചവർ
വർഗ്ഗം:ഫെബ്രുവരി 4-ന് മരിച്ചവർ

വർഗ്ഗം:ഭൗതികശാസ്ത്രജ്ഞർ
വർഗ്ഗം:കോപ്ലി മെഡൽ നേടിയവർ
ചെമ്പൂക്കാവ്

തൃശ്ശൂർ നഗരത്തിലെ കിഴക്ക്-വടക്ക് ഭാഗത്തെ ഒരു പ്രധാനപ്പെട്ട സ്ഥലമാണ് **ചെമ്പൂക്കാവ്**. തൃശ്ശൂർ മുനിസിപ്പൽ കോർപ്പറേഷനിൽ ഈ സ്ഥലം പന്ത്രണ്ടാം വാർഡ് പ്രതിനിധാനം ചെയ്യുന്നു.  നഗരത്തിലെ പ്രധാനപ്പെട്ട സർക്കാർ സ്ഥാപനങ്ങൾ ഇവിടെ സ്ഥിതിചെയ്യുന്നുണ്ട്.

തൃശ്ശൂർ മൃഗശാല, ആർക്കിയോളജിക്കൽ മ്യൂസിയം, ടൗൺ ഹാൾ എന്നിവ ഇതിൽ പ്രധാനമാണ്. 1975 ലാണ് ആർക്കിയോളജികൽ മ്യൂസിയം ഇവിടെ സ്ഥാപിച്ചത്. തൃശ്ശൂരിലെ സർക്കാർ പോളിടെൿനിക് ആയ മഹാരാജാസ് ടെക്നോളജിക്കൽ ഇൻസ്റ്റിറ്റ്യൂട്ട് ഇവിടെയാണ് സ്ഥിതി ചെയ്യുന്നത്.

## ചെമ്പുക്കാവിലുള്ള സർക്കാർ സ്ഥാപനങ്ങൾ‍
*തൃശ്ശൂർ മൃഗശാല
*ആർക്കിയോളജിക്കൽ മ്യൂസിയം
*തൃശ്ശൂർ ടൗൺ ഹാൾ 
*രാമനിലയം
*കെ.എസ്.എഫ്.ഇ. ഹെഡ് ഓഫീസ്
*പൊതുമരാമത്ത് ഗസ്റ്റ് ഹൗസ്
*ജില്ലാ സബ്ബ് ട്രഷറി
*മഹാരാജാസ് ടെക്നികൾ ഇൻസ്റ്റിട്യൂട്ട്
*ടെക്നിക്കൽ ഹൈ സ്കൂൾ തൃശ്ശൂർ
*വി.എച്ച്.എസ്.സി.
*ഓഫീസ് ഓഫ് ദി നാഷണൽ ഹൈവെ.
*മണ്ണു ഗവേഷണ വിഭാഗം ഡയറക്ടർ ഓഫീസ്.
*ഇന്ത്യൻ ആർമി എക്സ് സർവീസ് മെൻസ് ഓഫീസ്
*തൃശ്ശൂർ സബ്ബ് രജിസ്ട്രാർ ഓഫീസ്
*കേരള സാഹിത്യ അക്കാദമി
*ജവഹർ ബാല ഭവൻ
*കേരളാ ടൂറിസം വകുപ്പ് ഇൻഫർമേഷൻ ഓഫീസ്
*ഓഫീസ് ഓഫ് കേരളാ സോഷ്യൽ ഫോറസ്ട്രി ഓഫീസ്
*ഇൻസ്റ്റിട്യൂട്ട് ഓഫ് ഫൈൻ ആർട്സ്
CSB Bank Ltd Head Office

## പൊതുമേഖലാ സ്ഥാപനങ്ങൾ
*വൈ.എം.സി.എ.
## എത്തിച്ചേരാൻ
* ഏറ്റവും അടുത്ത റെയിൽ‌വേ സ്റ്റേഷൻ - തൃശ്ശൂർ - 2 കി.മി
* ബസ്സ് മാർഗ്ഗം തൃശ്ശൂരിൽ എത്തിയതിനു ശേഷം ഇവിടേക്ക് എത്തിച്ചേരാവുന്നതാണ്.
* ഏറ്റവും അടുത്ത വിമാനത്താവളം - കൊച്ചി അന്താരാഷ്ട്ര വിമാനത്താവളം

## അവലംബം

വർഗ്ഗം:തൃശ്ശൂരിന്റെ നഗരപ്രാന്തങ്ങൾ
പാലിശ്ശേരി

തൃശ്ശൂർ ജില്ലയിലെ അവിണിശ്ശേരി ഗ്രാമപഞ്ചായത്തിലെ ഒരു റവന്യു വില്ലേജ് ആണ് **പാലിശ്ശേരി**.

## സ്ഥിതിവിവരക്കണക്കുകൾ

2001 ലെ ഇന്ത്യ കാനേഷുമാരി കണക്കെടുപ്പ് പ്രകാരം ഇവിടുത്തെ ജനസംഖ്യ 7950 ആണ്. ഇതിൽ 48% ശതമാനം പുരുഷന്മാരും 52% സ്ത്രീകളുമാണ്. ശരാശരി 84% സാക്ഷരതയുള്ള പാലിശേരിയിൽ 11% ജനത 6 വയസ്സിനു താഴെയാണ്.

## ആരാധനാലയങ്ങൾ
### ശെരിശ്ശേരിക്കാവ് ഭഗവതി ക്ഷേത്രം
പാലിശ്ശേരിയിൽ സ്ഥിതി ചെയ്യുന്നു. പെരുവനം ക്ഷേത്രഗ്രാമത്തിൽപ്പെട്ട അമ്പലമായിരുന്നു ശെരിശ്ശേരിക്കാവ് എന്നാണ് ഐതിഹ്യം. ചേർപ്പിലുള്ള മേക്കാവ് ഭഗവതി അവിടുത്തെ പൂരം കഴിഞ്ഞ് പിറ്റെദിവസം വെളുപ്പിന് ശെരിശ്ശേരിക്കാവ് ഭഗവതിയെ കാണാൻ വരാറുണ്ട്. ജ്യേഷ്ഠത്തി അനുജത്തിയെ കാണാൻ വരുന്നുവെന്നാണ് ഇതിന്റെ പിന്നിലുള്ള സങ്കൽപ്പം. വെങ്ങല്ലൂർ(അക്കൂരം), പാറേക്കാട്ട്, അവണൂർ, മൂർക്കന്നൂർ എന്നീ നാല് നമ്പൂതിരി കുടുംബക്കാരാണ്‌ ഈ ക്ഷേത്രത്തിന്റെ ഊരാളന്മാരായി അറിയപ്പെടുന്നത്. ഇപ്പോൾ നാട്ടുകാരുടെ ഒരു സമിതിയാണ് ക്ഷേത്രഭരണത്തിന് മേൽനോട്ടം വഹിക്കുന്നത്. മകര മാസത്തിലെ അശ്വതി നാളിലാണ് ഈ ക്ഷേത്രത്തിലെ പ്രധാന ആഘോഷം. അത് **അശ്വതി വേല** എന്ന പേരിൽ അറിയപ്പെടുന്നു. ഇവിടെത്തന്നെ രണ്ട് നരസിംഹമൂർത്തി ക്ഷേത്രങ്ങളും ഉണ്ട് - നാരായണമംഗലം നരസിംഹക്ഷേത്രവും പാലിശ്ശേരി തേവർ ക്ഷേത്രവും. നാരായണമംഗലം ക്ഷേത്രം ശെരിശ്ശേരിക്കാവ് ക്ഷേത്രത്തിന്റെ തൊട്ടടുത്താണ്. പാലിശ്ശേരി തേവർ ക്ഷേത്രം തൃശ്ശൂർ- കൊടുങ്ങല്ലൂർ സംസ്ഥാനപാതയിൽ  പാലക്കൽ മാർക്കറ്റ് സ്റ്റോപ്പിനു തൊട്ടടുത്തു സ്ഥിതിചെയ്യുന്നു. ഈ ക്ഷേത്രം കുറെ വർഷങ്ങൾക്ക് മുൻപ് വരെ ജീർണ്ണിച്ച നിലയിൽ ആയിരുന്നു.ഇപ്പോൾ ഇവിടെ നിലനിൽക്കുന്ന ക്ഷേത്രത്തിനു അഞ്ചാറ് വർഷം പഴക്കമേയുള്ളൂ. വൈശാഖമാസത്തിലെ ഏകാദശിയാണു് ഇവിടത്തെ  പ്രധാന ആഘോഷം.

### സെന്റ് മാത്യുസ് പള്ളി
പാലക്കൽ മാർക്കറ്റിനടുത്ത് പാലക്കൽ സെന്റ് മാത്യുസ് പള്ളി സ്ഥിതിചെയ്യുന്നു.പാലക്കലും പരിസരപ്രദേശത്തുള്ള ക്രൈസ്തവരുടെ ആരാധനാസൗകര്യം മുൻനിർത്തി ആ പ്രദേശത്തെ നാട്ടുപ്രമാണിയായ ചക്കാലക്കൽ കുഞ്ഞിപ്പാലു മാത്യു സ്വന്തം ചിലവിൽ 1940-41 ൽ പണികഴിച്ചതാണ് പ്രസ്തുത ദേവാലയം. 1942ൽ തന്നെ ഈ പള്ളിയെ പാലക്കൽ ഇടവകയായി ഉയർത്തി.

## വായനശാലയും വിദ്യാലയങ്ങളും സർക്കാർ കാര്യാലയങ്ങളൂം
പാലിശ്ശേരിയിലെ  എ . കെ. ജി . സ്മാരക ഗ്രാമീണ വായനശാല  പ്രദേശത്തെ ഏക വായനശാലയായാണ് 
പാലിശ്ശേരിയിലുള്ള ഒരു വിദ്യാലയമാണ് പാലിശ്ശേരി എ.എൽ.പി സ്കൂൾ.ചേർപ്പ് ബ്ലോക്ക് കാര്യാലയം,വില്ലേജ് ഓഫീസ്,തപാൽ ഓഫീസ് തുടങ്ങിയവ തൃശ്ശൂർ-തൃപ്രയാർ റൂട്ടിൽ പാലക്കൽ മാർക്കറ്റ് സ്റ്റോപ്പിനു തൊട്ടടുത്തു സ്ഥിതിചെയ്യുന്നു.
112 വർഷത്തെ ചരിത്രപാരമ്പര്യമുള്ള ഒരു വിദ്യാലയമാണ്‌ പാലിശ്ശേരി എ.എൽ.പി.സ്കൂൾ. പ്രമുഖ സ്വാതന്ത്ര്യസമരസേനാനി വി.ആർ. കൃഷ്ണനെഴുത്തച്ഛൻ അടക്കം നിരവധി പ്രമുഖരായവര് ഈവിദ്യാലയത്തിൽ അഭ്യസിച്ചിട്ടുണ്ട്. ലാഭകരമല്ലാത്ത സ്കൂളുകൾ അടച്ചുപൂട്ടിക്കൊണ്ടിരിക്കുന്ന ഇക്കാലത്ത്, നമ്മുടെ മാതൃഭാഷയിൽ പട്ഠിപ്പിക്കുന്ന ഈ സ്കൂൾ കെട്ടിടം പൊളിച്ചുപണിത് 2010 പുതുവർഷദിനത്തിൽ ഉദ്ഘാടനം ചെയ്യപ്പെട്ടു.
.

## സാമൂഹികപരിഷ്ക്കരണം
നമ്പൂതിരി യോഗക്ഷേമപ്രസ്ഥാനത്തിന്ടെ കേരളത്തിൽ രജിസ്റ്റർ ചെയ്യപ്പെട്ട ആദ്യത്തെ ഉപസഭ പാലിശ്ശേരിയിലായിരുന്നു. ഇന്ന് പാലിശ്ശേരി-അവിണിശ്ശേരി യോഗക്ഷേമ ഉപസഭ എന്ന് അറിയപ്പെടുന്നു. സാമൂഹ്യ പരിഷ്കർത്താക്കൾ ആയ വെങ്ങല്ലൂർ മന (അക്കൂരം) നാരായണൻ നമ്പൂതിരി, അദ്ദേഹത്തിന്റെ ഭാര്യ പാലിയം സത്യാഗ്രഹ സമരനായികയും "തൊഴിൽകേന്ദ്രത്തിലേക്ക്" എന്ന നാടകത്തിലെ അഭിനേതാവും ആയ ദേവസേന അന്തർജ്ജനം, മഹാകവി മുല്ലനേഴി എന്നിവർ പ്രമുഖരായ അംഗങ്ങളായിരുന്നു. 

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
അനുപ്രസ്ഥതരംഗം

thumb | 400px | right | അനുപ്രസ്ഥതരംഗത്തിലെ ദോലനങ്ങൾ. തരംഗദിശക്ക് ലംബമായി ദോലനങ്ങൾ ഉണ്ടാകുന്നു.

ഭൗതികശാസ്ത്രത്തിൽ, സഞ്ചരിക്കുന്ന ഒരു തരംഗത്തിന്റെ സഞ്ചാരദിശയ്ക്ക് അല്ലെങ്കിൽ അതു വഹിക്കുന്ന ഊർജ്ജം പ്രേഷണം ചെയ്യുന്ന ദിശക്ക് ലംബമായി, തരംഗത്തിൽ ദോലനമോ കമ്പനമോ ഉണ്ടാവുന്നുവെങ്കിൽ അത്തരം തരംഗങ്ങളെ **അനുപ്രസ്ഥ തരംഗം** (Transverse wave) എന്നു പറയുന്നു. 

അതായത് , X ദിശയിൽ പോകുന്ന ഒരു അനുപ്രസ്ഥതരംഗം ദോലനം ചെയ്യുന്നത്, Y-Z തലത്തിലായിരിക്കും എന്നർത്ഥം. തരംഗദിശക്ക് ലംബമായുള്ള കണികകളുടെ ചലനം ഊർജ്ജത്തെ ഒരു സ്ഥലത്തു നിന്നും മറ്റൊരിടത്തേക്ക് എത്തിക്കുന്നു. കുളത്തിൽ കല്ലു വീഴുമ്പോൾ ഉണ്ടാകുന്ന ഓളങ്ങൾ ഇതിന് ഉദാഹരണമാണ്.   ദൃശ്യപ്രകാശം ഉൾപ്പെടെയുള്ള എല്ലാ  വൈദ്യുതകാന്തികതരംഗങ്ങളും അനുപ്രസ്ഥതരംഗങ്ങൾ ആണ്.  ഇവയിൽ, വൈദ്യുതകാന്തതരംഗങ്ങൾക്ക് ഒരു മാധ്യമം ഇല്ലാതെ സഞ്ചരിക്കാൻ കഴിയും.  

അനുദൈർഘ്യതരംഗങ്ങളിൽ (Longitudinal Waves) നിന്നും വ്യത്യസ്തമായി അനുപ്രസ്ഥ തരംഗങ്ങൾ  ധ്രുവീകരണത്തിന് വിധേയമാകും. രേഖീയ ധ്രുവീകരണം, വർത്തുള ധ്രുവീകരണം, ദീർഘവർത്തുള ധ്രുവീകരണം തുടങ്ങി വിവിധ തരത്തിൽ ധ്രുവീകരണം സംഭവിക്കാം.

## ഇതും കാണുക
*തരംഗം
*അനുദൈർഘ്യ തരംഗം
## പുറം കണ്ണികൾ
*Interactive simulation of transverse wave
*Wave types explained with high speed film and animations 
*
*Transverse and Longitudinal Waves Introductory module on these waves at Connexions

വർഗ്ഗം:തരംഗങ്ങൾ
വർഗ്ഗം:ഭൗതികശാസ്ത്രം
പടിഞ്ഞാറേ ആഫ്രിക്ക

ആഫ്രിക്കൻ വൻകരയിലെ ഏറ്റവും പടിഞ്ഞാറ്  സ്ഥിതിചെയ്യുന്ന 16 രാജ്യങ്ങൾ ഉൾപ്പെടുന്ന പ്രദേശത്തെയാണ്‌  **പടിഞ്ഞാറേ ആഫ്രിക്ക** (**Western Africa, West Africa**) എന്ന് വിവക്ഷിക്കുന്നത്. ഐക്യരാഷ്ട്രസഭയുടെ കണക്കുകൾ‍ പ്രകാരം 25 കോടിയോളം ജനങ്ങൾ അധിവസിക്കുന്ന ഈ പ്രദേശം 50 ലക്ഷം ചതുരശ്ര കിലോമീറ്റർ വിസ്തൃതിയുള്ളതാണ്, ആഫ്രിക്കയിലെ ഏറ്റവും വലിയ  പെട്രോളിയം ഉൽപാദിപ്പിക്കുന്ന നൈജീരിയ, ലോകത്തിൽ ഏറ്റവുമധികം കൊക്കോ ഉൽപാദിപ്പിക്കുന്ന ഐവറി കോസ്റ്റ് എന്നീ രാജ്യങ്ങൾ പടിഞ്ഞാറേ ആഫ്രിക്കയിൽപ്പെടുന്നു.

 
* ബെനിൻ
* ബർക്കിനാ ഫാസോ
* ഐവറി കോസ്റ്റ്
* കേപ്പ് വേർഡ്
* ഗാംബിയ
* ഘാന
* ഗിനിയ
* ഗിനി-ബിസൗ

* ലൈബീരിയ
* മാലി
* മൗറിത്താനിയ
* നീഷർ
* നൈജീരിയ
* സെനഗാൾ
* സീറാ ലിയോൺ
* ടോഗോ

thumb|പടിഞ്ഞാറേ ആഫ്രിക്ക - 1913-ലെ ഫ്രഞ്ച് കോളനികൾ.

## അവലംബം

വർഗ്ഗം:പടിഞ്ഞാറേ ആഫ്രിക്ക
വാർപ്പുമാതൃക

സാമാന്യവത്കൃതമായ അടയാളങ്ങളുടെ പേരിൽ സവിശേഷ വിഭാഗങ്ങളെയും ജനതകളെയും സാമൂഹികമായി വർഗീകരിക്കുന്ന രീതിയാണ് **വാർപ്പുമാതൃക** അല്ലെങ്കിൽ **സ്റ്റീരിയോടൈപ്പ്** (English: Stereotype) എന്ന് അറിയപ്പെടുന്നത്. ലളിതവത്കരണവും ന്യൂനീകരണവും അതിശയോക്തീകരണവും ഈ മുദ്രകുത്തലിന്‌ പിന്നിലുണ്ട്. ആ അടയാളങ്ങൾ ആ വിഭാഗങ്ങളുടെ പെരുമാറ്റത്തെയും സ്വഭാവത്തെയും പ്രത്യക്ഷമായോ പരോക്ഷമായോ ആയി പ്രതിനിധാനം ചെയ്യുന്നു എന്ന സങ്കല്പമാണ്‌ ഇതിനുപിന്നിൽ. 

ദേശീയവിഭാഗം, വംശം, ജാതി, തൊഴിൽ, ലിംഗം തുടങ്ങിയ വിവിധ സം‌വർഗങ്ങളുടെ അടിസ്ഥാനത്തിൽ വാർപ്പുമാതൃകകൾ രൂപവത്കരിക്കാറുണ്ട്. സർദാർജിമാരെ വിഡ്ഢികളായും അറബികളെ ഭീകരരായും ചിത്രീകരിക്കുന്നത് വാർപ്പുമാതൃകകൾക്ക് ഉദാഹരണമാണ്‌. അരസികന്മാരായ കണക്കപിള്ളമാർ, കരയുന്ന നായികമാർ തുടങ്ങിയവരും വാർപ്പുമാതൃകകൾ തന്നെ.
## അവലംബം

വർഗ്ഗം:സാംസ്കാരികം
പി.കെ. പാറക്കടവ്

മലയാളത്തിലെ പ്രമുഖ ചെറുകഥാകൃത്താണ് **പി.കെ പാറക്കടവ്**  (ജനനം: ഒക്ടോബർ 15, 1952).മിനിക്കഥകളിലൂടെ മലയാള സാഹിത്യരംഗത്ത് ശ്രദ്ധേയനായി. യഥാർത്ഥ നാമം **അഹമ്മദ്**

## ജീവിതരേഖ
1952 ഒക്ടോബർ 15ന് വടകര താലൂക്കിലെ പാറക്കടവിൽ‍ പൊന്നങ്കോട് ഹസൻ, മറിയം ദമ്പതികളുടെ മകനായി ജനിച്ചു. ഫാറൂഖ് കോളേജിൽ വിദ്യാഭ്യാസം. ജോലി ആവശ്യാർത്ഥം കുറച്ചുകാലം ഗൾഫ് നാടുകളിൽ ജീവിച്ചു. മാധ്യമം പത്രത്തിന്റെ പീരിയോഡിക്കൽസ് എഡിറ്റർ ആയും എഡിറ്റോറിയൽ റിലേഷൻസ് ഡയറക്ടർ ആയും പ്രവർത്തിച്ചിട്ടുണ്ട് . 45(നാല്പത്തിയഞ്ചു )പുസ്തകങ്ങൾ പ്രസിദ്ധീകരിച്ചിട്ടുള്ള പാറക്കടവിൻെറ കഥകൾ ഇംഗ്ലീഷ്, ഹിന്ദി, അറബി, മറാഠി, തമിഴ്, തെലുങ്ക് ഭാഷകളിലേക്ക് വിവർത്തനം ചെയ്തിട്ടുണ്ട്.
കേന്ദ്ര സാഹിത്യ അക്കാദമി ജനറൽ കൗൺസിൽ അംഗവും കേരള സാഹിത്യ അക്കാദമി, സമസ്ത കേരള സാഹിത്യ പരിഷത്ത് എന്നിവയുടെ നിർവാഹക സമിതി അംഗവുമാണ്. കൽബുർഗി അടക്കമുള്ള എഴുത്തുകാർ വധിക്കപെട്ടപ്പോൾ കേന്ദ്ര സർക്കാരിന്റെയും അക്കാദമിയുടെയും മൗനത്തിൽ പ്രതിഷേധിച്ചു കേന്ദ്ര സാഹിത്യ അക്കാദമി അംഗത്വം രാജിവെച്ചു.
### അംഗീകാരങ്ങൾ
*എസ്.കെ.പൊറ്റെക്കാട്ട് അവാർഡ് (1995)
*ഫൊക്കാന അവാർഡ്
*അബുദാബി അരങ്ങ് സാഹിത്യ അവാർഡ് (2008)
*കേരള ഭാഷാ ഇൻസ്റ്റിറ്റ്യൂട്ടിന്റെ വൈക്കം മുഹമ്മദ് ബഷീർ പുരസ്‌കാരം (2009)
*കുട്ടമത്ത് അവാർഡ് (2010)
*എസ്‌ ബി ടി അവാർഡ് 
*അബുദാബി മലയാള സമാജം അവാർഡ് 
*കേരള സാഹിത്യ അക്കാദമി സമഗ്ര സാഹിത്യ സംഭാവന പുരസ്കാരം (2018)

### കുടുംബം
കെ.എ. കൊടുങ്ങല്ലൂരിന്റെ മകൾ സൈബുന്നിസയാണ് ഭാര്യ. ആതിര സമീർ, അനുജ മിർഷാദ് എന്നിവർ മക്കളാണ്.

## കൃതികൾ
* മൗനത്തിന്റെ നിലവിളി
* ഗുരുവും ഞാനും
* ഖോർഫുക്കാൻ കുന്ന്
* പ്രകാശനാളം
* മനസ്സിന്റെ വാതിലുകൾ
* ഞായറാഴ്ച നിരീക്ഷണങ്ങൾ
* മുറിവേറ്റ വാക്കുകൾ
* പ്രണയത്തിന്റെ നാനാർത്ഥങ്ങൾ
* പാറക്കടവിന്റെ കഥകൾ
* ഇരട്ടി മിഠായികൾ
* തിരഞ്ഞെടുത്ത കഥകൾ 
* ഇടിമിന്നലുകളുടെ പ്രണയം
*പെരുവിരൽക്കഥകൾ
*കടലിന്റെ ദാഹം

## പുരസ്കാരങ്ങൾ
* *മൗനത്തിന്റെ നിലവിളി*ക്ക് 1995ൽ എസ്.കെ. പൊറ്റെകാട് അവാർഡ്.
* പി.കെ. പാറക്കടവിന്റെ കൃതികൾ എന്ന കൃതിക്ക് 2008-ലെ അബുദാബി അരങ്ങ് സാംസ്കാരികവേദിയുടെ പുരസ്കാരം 
*ഫൊക്കാന അവാർഡ്
*കേരള ഭാഷാഇൻസ്റ്റിറ്റ്യൂട്ടിന്റെ 2009 ലെ വൈക്കം മുഹമ്മദ് ബഷീർ അവാർഡ് ("അവൾ പെയ്യുന്നു" എന്ന കഥാസമാഹാരത്തിന്‌)
*ചെറുവത്തൂർ സൗഹൃദ സമിതിയുടെ മഹാകവി കുട്ടമ്മത്ത് അവാർഡ്-2010എസ് ബി ടി സാഹിത്യ അവാർഡ് 
അബുദാബി മലയാളി സമാജം  അവാർഡ് ,
കേരള സാഹിത്യ അക്കാദമി സമഗ്ര സംഭാവന സാഹിത്യ അവാർഡ്

## അവലംബം

## ചിത്രശാല

P.K. Parakkadavu.jpg
PK Parakkadav.jpg|പാറക്കടവ് സോളിഡാരിറ്റി യൂത്ത് സ്പ്രിങ് വേദിയിൽ
T Padmanabhan and P K Parakkadavu.jpg|പി കെ പാറക്കടവ് പ്രമുഖ സാഹിത്യകാരൻ ടി പദ്മനാഭനോടൊപ്പം


http://www.mathrubhumi.com/story.php?id=317456 
http://www.madhyamam.com/news/200484/121116 

വർഗ്ഗം:1952-ൽ ജനിച്ചവർ
വർഗ്ഗം:ഒക്ടോബർ 15-ന് ജനിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:മലയാള ചെറുകഥാകൃത്തുക്കൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
പാക്-മാൻ

നാംകോ പുറത്തിറക്കിയ ഒരു ആർക്കേഡ് കളിയാണ് **പാക്-മാന്**‍. 1980 മെയ് 22-ന് ജപ്പാനിലാണ് ഇതിന്റെ ആദ്യ പതിപ്പ് പുറത്തിറങ്ങിയത്. പുറത്തിറങ്ങിയ കാലം മുതൽ ഇന്നു വരെ യുണൈറ്റഡ് സ്റ്റേറ്റ്സിൽ വൻ പ്രചാരമാണ് ഈ കളിക്ക് ഉള്ളത്. ആർക്കേഡ് കളികളിലെ ക്ലാസിക്കുകളിലൊന്നായി ഇത് പൊതുവെ കണക്കാക്കപ്പെടുന്നു. ആദ്യ പതിപ്പും അനുബന്ധങ്ങളും പുറത്തിറങ്ങിയ ശേഷം ഒരു സാമൂഹിക പ്രതിഭാസമായി മാറിയ ഇതുമായി ബന്ധപ്പെട്ട് ഒരു അനിമേറ്റഡ് ടെലിവിഷൻ പരമ്പരയും പാട്ടുകളും പുറത്തിറങ്ങി. 

പാക്-മാൻ പുറത്തിറങ്ങിയ കാലത്ത്, വടക്കേ അമേരിക്കയിലെ ആർക്കേഡ് വീഡിയോ ഗെയിമുകളിൽ ഭൂരിഭാഗവും  സ്പേസ് ഇൻവേഡേർസ്, ഡിഫൻഡർ, ആസ്ട്രോയ്ഡ്സ് തുടങ്ങിയ ബഹിരാകാശ ഷൂട്ടർ കളികളും ഒരു ചെറുവിഭാഗം കായിക ആർക്കേഡ് കളികളുമായിരുന്നു. ഇവയിൽ നിന്നും വ്യസ്ത്യസ്ഥമായ ഒരു ആർക്കേഡ് കളി വിഭാഗത്തിന് തുടക്കം കുറിക്കുന്നതിൽ പാക്-മാൻ വിജയിച്ചു. വീഡിയോ ഗെയിം ചരിത്രത്തിലെ ഒരു പ്രധാന നാഴികക്കല്ലായും എക്കാല്ലത്തേയും ഏറ്റവും പ്രശസ്തമായ വീഡിയോ ഗെയിമുകളിലൊന്നായും പാക്-മാൻ കണക്കാക്കപ്പെടുന്നു.

## അവലംബം
മിഹിന്റേൽ കുന്ന്

ശ്രീലങ്കയിലെ അനുരാധപുരത്തിനടുത്തുള്ള ഒരു കുന്നാണ്‌ **മിഹിന്റേൽ**. ശ്രീലങ്കയിലെ ഐതിഹ്യമനുസരിച്ച് ബി.സി.ഇ. 4-ആം നൂറ്റാണ്ടിൽ അശോകന്റെ പുത്രനായ മഹേന്ദ്രൻ ഒരു പരവതാനിയിൽ പറന്ന് ശ്രീലങ്കയിലെത്തുകയും ഈ കുന്നിൽ വച്ച് സിംഹളരാജാവായ ടിസ്സയെ ബുദ്ധമതത്തിലേക്ക് പരിവർത്തനം ചെയ്യുകയും ചെയ്തു. ഇതിനെത്തുടർന്ന്, ടിസ്സ, ഈ മതം രാജ്യമാകെ പരത്തുന്നതിന് ഉത്തരവിട്ടു. താമസിയാതെ ശ്രീലങ്കയിലെ ഭൂരിഭാഗം ജനങ്ങളും പരമ്പരാഗത ഹിന്ദുമതത്തിൽ നിന്ന് ബുദ്ധമതത്തിലേക്ക്ക് പരിവർത്തനം ചെയ്യപ്പെട്ടു‌.

ടീസ്സയും മഹേന്ദ്രനും തമ്മിലുള്ള കൂടിക്കാഴ്ച നടന്ന ഈ മലയിൽ ഇന്നൊരു ആശ്രമം നിലനിൽക്കുന്നുണ്ട്. ഇവിടെ മഹേന്ദ്രന്റെ ചിതാഭസ്മം സൂക്ഷിച്ചിട്ടുണ്ട്. 1840 പടീകൾ കയറി വേണം ഈ ആശ്രമത്തിലെത്താൻ. പോസോൺ ആഘോഷസമയത്ത് നിരവധി തീർത്ഥാടകർ ഈ കുന്ന് കയറാനെത്താറുണ്ട്.


പ്രമാണം:Mihintale Mahaseya.jpg

## അവലംബം
ബുദ്ധപൂർണ്ണിമ

ദക്ഷിണേഷ്യൻ രാജ്യങ്ങളിലെ ബുദ്ധമതവിശ്വാസികൾ വർഷം തോറും ആഘോഷിക്കുന്ന ഒരു ഉൽസവമാണ്‌ **ബുദ്ധപൂർണ്ണിമ**. ഇത് ഗൗതമബുദ്ധന്റെ ജന്മദിനം എന്ന പേരിലാണ്‌ കൂടുതൽ അറിയപ്പെടുന്നതെങ്കിലും അദ്ദേഹത്തിന്റെ നിർവ്വാണപ്രാപ്തി, മരണം എന്നിവയുടെയും വാർഷികമായി ആചരിക്കുന്ന ഒരു ഉൽസവമാണ്‌. വൈശാഖമാസത്തിലെ പൗർണ്ണമി നാളിലാണ്‌ ഈ ഉൽസവം കൊണ്ടാടുന്നത്. ശ്രീലങ്കയിലെ പ്രധാന ഉൽസവമായ ഇത് അവിടെ **വേസക്** എന്നറിയപ്പെടുന്നു. വിജയന്റെ നേതൃത്വത്തിലുള്ള ശ്രീലങ്കയിലെ സിംഹളസാമ്രാജ്യത്തിന്റെ സ്ഥാപനത്തേയും അനുസ്മരിപ്പിക്കുന്ന ആഘോഷവുമാണിത്‌.
## അവലംബം

വർഗ്ഗം:ബുദ്ധമത ആഘോഷങ്ങൾ
ജാബിർ ബിൻ ഹയ്യാൻ

പ്രാചീന രസതന്ത്രത്തിന്റെ പിതാവായി വിശേഷിപ്പിക്കപ്പെടുന്ന സൂഫി പണ്ഡിതനും, വിവിധ ശാസ്ത്ര വിഷയങ്ങളിൽ വിദഗ്ദ്ധനുമായിരുന്നു **ജാബിർ ബിൻ ഹയ്യാൻ**. ഹിജ്റ വർഷം 721 - 815 കാലഘട്ടത്തിൽഇറാഖിൽ ജീവിച്ചിരുന്ന ജാബിർ ബിൻ ഹയ്യാൻ പ്രമുഖനായ ഭിഷഗ്വരനും രസതന്ത്രത്തിൽ അനേകം കണ്ടുപിടിത്തങ്ങൾ നടത്തിയ ശാസ്ത്രജ്ഞനുമാണ്. ഈ വിഷയങ്ങളിൽ ഇരുപത്തിരണ്ടിലധികം ഗ്രന്ഥങ്ങൾ രചിച്ചിട്ടുണ്ട്. രസതന്ത്രത്തിന്റെ മുന്നോടിയായിരുന്ന രസവാദവിദ്യയെ ആദ്യമായി പ്രായോഗികമായി ഉപയോഗപ്പെടുത്തിയത് ഇദ്ദേഹമാണെന്ന് കരുതപ്പെടുന്നു.  

## പ്രധാന കണ്ടുപിടിത്തങ്ങൾ

* ഹൈഡ്രോക്ലോറിക് അമ്ലം ആദ്യമായി കണ്ടുപിടിച്ചു.

## അവലംബം

വർഗ്ഗം:രസതന്ത്രജ്ഞർ
വർഗ്ഗം:തത്ത്വചിന്തകർ
വർഗ്ഗം :സൂഫികൾ
പിയറി ക്യൂറി

ക്രിസ്റ്റലോഗ്രാഫി, മാഗ്നെറ്റിസം, പീസോ ഇലക്ട്രിസിറ്റി, റേഡിയോ ആക്റ്റിവിറ്റി എന്നീ മേഖലകളിൽ പ്രഗല്ഭനായിരുന്ന ഒരു ഫ്രഞ്ച് ഭൗതിക ശാസ്ത്രജ്ഞനാണ്‌ **പിയറി ക്യൂറി** (French: പിയേർ ക്യുറീ) (മേയ് 15, 1859 – ഏപ്രിൽ 19, 1906). 1903-ൽ ഭാര്യ കൂടിയായ മേരി ക്യൂറി, ഹെൻറി ബെക്വറൽ എന്നിവരോടൊത്ത് റേഡിയേഷൻ സയൻസിൽ നടത്തിയ കണ്ടുപിടിത്തത്തിനു ഭൗതികശാസ്ത്രത്തിനുള്ള നോബൽ സമ്മാനം നേടി.

## അവലംബം

## പുറമെ നിന്നുള്ള കണ്ണികൾ

* NOBELPRIZE.ORG: History of Pierre and Marie
* Pierre Curie's Nobel prize
* Official Nobel biography
* Biography American Institute of Physics 
* Annotated bibliography for Pierre Curie from the Alsos Digital Library for Nuclear Issues 
* Curie's publication in French Academy of Sciences papers 
* ''Prof. Curie killed in a Paris street'': article of The New York Times about Curie death
* Some places and memories related to Pierre Curie

വർഗ്ഗം:1859-ൽ ജനിച്ചവർ
വർഗ്ഗം: 1906-ൽ മരിച്ചവർ
വർഗ്ഗം:മേയ് 15-ന് ജനിച്ചവർ
വർഗ്ഗം:ഏപ്രിൽ 19-ന് മരിച്ചവർ

വർഗ്ഗം:ഫ്രഞ്ച് ഭൗതികശാസ്ത്രജ്ഞർ